02021R0535 — GA — 06.04.2021 — 000.003

Is áis doiciméadúcháin amháin an téacs seo agus níl aon éifeacht dhlíthiúil aige. Ní ghabhann institiúidí an Aontais aon dliteanas orthu féin i leith inneachar an téacs. Is iad na leaganacha de na gníomhartha a foilsíodh in Iris Oifigiúil an Aontais Eorpaigh agus atá ar fáil ar an suíomh gréasáin EUR-Lex na leaganacha barántúla de na gníomhartha ábhartha, brollach an téacs san áireamh. Is féidir teacht ar na téacsanna oifigiúla sin ach na naisc atá leabaithe sa doiciméad seo a bhrú

►B RIALACHÁN CUR CHUN FEIDHME (AE) 2021/535 ÓN gCOIMISIÚN an 31 Márta 2021 lena leagtar síos rialacha maidir le cur i bhfeidhm Rialachán (AE) 2019/2144 ó Pharlaimint na hEorpa agus ón gComhairle a mhéid a bhaineann le nósanna imeachta aonfhoirmeacha agus sonraíochtaí teicniúla maidir le cineálcheadú feithiclí, agus maidir le cineálcheadú na gcóras, na gcomhpháirteanna agus na n-aonad teicniúil ar leithligh atá ceaptha le haghaidh feithiclí den sórt sin, a mhéid a bhaineann lena saintréithe ginearálta déanmhais agus lena sábháilteacht (Téacs atá ábhartha maidir le LEE) (IO L 117 6.4.2021, lch. 1)





Arna cheartú le:









▼B

RIALACHÁN CUR CHUN FEIDHME (AE) 2021/535 ÓN gCOIMISIÚN

an 31 Márta 2021

lena leagtar síos rialacha maidir le cur i bhfeidhm Rialachán (AE) 2019/2144 ó Pharlaimint na hEorpa agus ón gComhairle a mhéid a bhaineann le nósanna imeachta aonfhoirmeacha agus sonraíochtaí teicniúla maidir le cineálcheadú feithiclí, agus maidir le cineálcheadú na gcóras, na gcomhpháirteanna agus na n-aonad teicniúil ar leithligh atá ceaptha le haghaidh feithiclí den sórt sin, a mhéid a bhaineann lena saintréithe ginearálta déanmhais agus lena sábháilteacht

(Téacs atá ábhartha maidir le LEE)







CAIBIDIL I

ÁBHAR AGUS SAINMHÍNITHE

Airteagal 1

Ábhar

1. Leagtar síos sa Rialachán seo forálacha maidir le nósanna imeachta aonfhoirmeacha agus sonraíochtaí teicniúla le haghaidh cineálcheadú AE maidir le feithiclí i gcatagóirí M, N agus O, chomh maith lena gcórais, a gcomhpháirteanna agus a n-aonaid theicniúla ar leithligh i gcomhréir le hAirteagail 4(7), 8(3), agus 10(3) de Rialachán (AE) 2019/2144 ó Pharlaimint na hEorpa agus ón gComhairle.

2. Foráiltear freisin leis an Rialachán seo do nósanna imeachta aonfhoirmeacha lena dtugtar údarú le haghaidh cineálcheadú i gcás amháin nó níos mó de na cásanna a leanas: (a) i leith córais feithicle i gcás ina gcuirtear comhpháirteanna agus aonaid theicniúla ar leithligh a bhfuil marc cineálcheadaithe an Aontais orthu i bhfeidhm seachas marc cineálcheadaithe de chuid NA i gcomhthéacs na gceanglas a leagtar amach sna rialacháin de chuid NA a liostaítear in Iarscríbhinn II a ghabhann le Rialachán (AE) 2019/2144 agus, (b) i gcás ina n-ainmnítear monaróir mar sheirbhís theicniúil i gcomhréir le hAirteagal 72(1) agus Iarscríbhinn VII a ghabhann le Rialachán (AE) 2018/858 ó Pharlaimint na hEorpa agus ón gComhairle, maidir leis na ceanglais a leagtar amach sna rialacháin de chuid NA a liostaítear in Iarscríbhinn II a ghabhann le Rialachán (AE) 2019/2144, agus (c) i gcás ina ndearnadh tástáil fhíorúil, i gcomhréir le hAirteagal 30(7) agus Iarscríbhinn VIII a ghabhann le Rialachán (AE) 2018/858 ó Pharlaimint na hEorpa agus ón gComhairle, maidir leis na ceanglais a leagtar amach sna rialacháin de chuid NA a liostaítear in Iarscríbhinn II a ghabhann le Rialachán (AE) 2019/2144, a chur i bhfeidhm.

Airteagal 2

Sainmhínithe

Chun críocha an Rialacháin seo, tá feidhm ag na sainmhínithe seo a leanas:

(1) ciallaíonn “cineál feithicle” sraith feithiclí mar a shainmhínítear i gCuid B d’Iarscríbhinn I a ghabhann le Rialachán (AE) 2018/858;

(2) ciallaíonn “cineál feithicle maidir le marcálacha reachtúla” feithiclí nach bhfuil éagsúil le chéile i leith gnéithe fíor-riachtanacha amhail iad seo a leanas: (a) comhdhéanamh na huimhreach aitheantais feithicle; (b) saintréithe agus suíomh na marcálacha reachtúla;

(3) ciallaíonn “pláta reachtúil” pláta nó lipéad, arna ghreamú d’fheithicil ag an monaróir agus a sholáthraíonn na príomh-shaintréithe teicniúla is gá chun an fheithicil a shainaithint agus a sholáthraíonn an fhaisnéis ábhartha do na húdaráis inniúla maidir leis na huasmhaiseanna ualaithe incheadaithe;

(4) ciallaíonn “uimhir aitheantais feithicle (VIN)” an cód alfa-uimhriúil a shanntar d'fheithicil ag an monaróir chun aitheantas ceart gach feithicle a áirithiú;

(5) ciallaíonn “cineál feithicle maidir leis an spás chun plátaí clárúcháin a ghléasadh agus a shocrú” feithiclí nach bhfuil éagsúil le chéile i leith gnéithe fíor-riachtanacha amhail iad seo a leanas: (a) toisí an spáis chun plátaí clárúcháin tosaigh agus cúil a ghléasadh agus a shocrú; (b) suíomh an spáis chun plátaí clárúcháin tosaigh agus cúil a ghléasadh agus a shocrú; (c) cruth an dromchla chun plátaí clárúcháin tosaigh agus cúil a ghléasadh agus a shocrú;

(6) ciallaíonn “cineál feithicle maidir le córas cuimilteoirí agus niteoirí gaothscátha” feithiclí nach bhfuil éagsúil le chéile i leith gnéithe fíor-riachtanacha amhail saintréithe an chórais cuimilteoirí agus niteoirí gaothscátha ná cruth, méid agus saintréithe an ghaothscátha agus a ghléasta;

(7) ciallaíonn “cineál córais niteoirí gaothscátha” grúpa córas niteoirí gaothscátha nach bhfuil éagsúil le chéile i leith gnéithe fíor-riachtanacha amhail feidhmíocht an chaidéil, na hábhair a úsáidtear, an inniúlacht stórála, líon na mbuinní, méideanna, tiúis bhalla ná cruth an chórais niteoirí;

(8) ciallaíonn “córas cuimilteoirí gaothscátha” an córas arb é atá ann gaireas chun aghaidh sheachtrach an ghaothscátha a chuimilt, mar aon leis na gabhálais agus na rialtáin is gá chun an gaireas a thosú agus a stopadh;

(9) ciallaíonn “córas niteoirí gaothscátha” an córas arb é atá ann gairis chun sreabhán a stóráil agus a aistriú agus é a dhíriú i dtreo aghaidh sheachtrach an ghaothscátha, i dteannta na rialtán is gá chun an gaireas a thosú agus a stopadh;

(10) ciallaíonn “cineál feithicle maidir le rothghardaí” feithiclí nach bhfuil éagsúil le chéile i leith gnéithe fíor-riachtanacha amhail saintréithe na rothghardaí nó méideanna uasta agus íosta boinn agus rotha a oireann don fheistiú, agus na himchlúdaigh boinn, na méideanna imill agus na seach-chuir rotha is infheidhme á gcur san áireamh;

(11) ciallaíonn “cineál feithicle maidir le córais díreoite agus dínéalaithe gaothscátha” feithiclí nach bhfuil éagsúil le chéile i leith gnéithe fíor-riachtanacha amhail: (a) saintréithe na gcóras díreoite agus dínéalaithe; (b) na foirmeacha agus na socruithe seachtracha agus inmheánacha laistigh de limistéar réimse radhairc tosaigh 180° an tiománaí a d’fhéadfadh difear a dhéanamh don infheictheacht; (c) cruth, méid, tiús agus saintréithe an ghaothscátha agus a fheistiú; (d) an t-uaslíon ionad suí;

(12) ciallaíonn “córas díreoite” an córas atá beartaithe chun sioc nó oighear a bhaint de dhromchla seachtrach an ghaothscátha;

(13) ciallaíonn “córas dínéalaithe” an córas atá beartaithe chun ceochán a bhaint de dhromchla inmheánach an ghaothscátha;

(14) ciallaíonn “cineál feithicle maidir le gairis tarraingthe” feithiclí nach bhfuil éagsúil le chéile i leith gnéithe fíor-riachtanacha amhail saintréithe na ngaireas tarraingthe;

(15) ciallaíonn “gaireas tarraingthe” gaireas a bhfuil cruth crúca, súile nó foirm eile air, ar féidir páirt cheangail, amhail barra tarraingthe nó téad tarraingthe, a fheistiú air;

(16) ciallaíonn “cineál feithicle maidir le sochtadh sprae” feithiclí iomlána, neamhiomlána nó lánchríochnaithe, nach bhfuil éagsúil le chéile maidir leis na gnéithe a leanas: (a) an cineál gairis sochta sprae atá suiteáilte ar an bhfeithicil; (b) tuairisc cineáil chóras sochta sprae an mhonaróra;

(17) ciallaíonn “an cineál gairis sochta sprae” gairis nach bhfuil éagsúil le chéile maidir leis na príomh-shaintréithe a leanas: (a) an prionsabal fisiceach a ghlactar chun astaíochtaí a laghdú (ionsúchán uisce-fuinnimh, deighilteoir aeir/uisce); (b) ábhair; (c) cruth; (d) toisí, a mhéid a bhféadfadh tionchar a bheith acu ar iompraíocht an ábhair;

(18) ciallaíonn “córas sochta sprae” córas lena laghdaítear mionú an uisce a chaitheann boinn feithicle atá ag gluaiseacht suas agus atá comhdhéanta de phludgharda, flapaí báistí agus crochtáin atá feistithe le gaireas sochta sprae;

(19) ciallaíonn “gaireas sochta sprae” cuid den chóras sochta sprae, a d’fhéadfadh a bheith comhdhéanta de dheighilteoir aeir/uisce agus ionsúire fuinnimh;

(20) ciallaíonn “cineál feithicle maidir leis an ngiartháscaire (GSI)” feithiclí nach bhfuil éagsúil le chéile i leith gnéithe fíor-riachtanacha amhail na saintréithe feidhmiúla den ghiartháscaire agus an loighic arna húsáid ag an ngiartháscaire chun cinneadh a dhéanamh maidir le cathain pointe athraithe giair a léiriú, lena n-áirítear: (a) athruithe suas giair a léiriú ag luasanna sonracha innill; (b) athruithe suas giair a léiriú i gcás ina léirítear le léarscáileanna innill sonracha ídithe breosla go seachadfar feabhas sonraithe íosta san ídiú breosla ag an ngiar níos airde; (c) athruithe suas giair a léiriú i gcás ina bhféadtar éileamh toirc a shásamh leis an ngiar níos airde;

(21) ciallaíonn “saintréithe feidhmiúla an ghiartháscaire” an tsraith paraiméadair ionchuir, amhail luas innill, éileamh cumhachta, torc agus a n-éagsúlacht ó thaobh ama, lena gcinntear an léiriú giartháscaire agus spleáchas feidhmiúil na léirithe giartháscaire ar na paraiméadair sin;

(22) ciallaíonn “cineál feithicle maidir le rochtain feithicle” feithiclí nach bhfuil éagsúil le chéile i leith gnéithe fíor-riachtanacha amhail saintréithe na gcéimeanna iontrála dorais, na ngreamán láimhe agus na gclár coise;

(23) ciallaíonn “cineál feithicle maidir le gluaisne chúlaitheach” feithiclí nach bhfuil éagsúil le chéile i leith gnéithe fíor-riachtanacha amhail saintréithe an ghairis chúlaithigh;

(24) ciallaíonn “cineál feithicle maidir leis na maiseanna agus na toisí” feithiclí nach bhfuil éagsúil le chéile in aon cheann de na gnéithe a leanas: (a) trádainm nó marc a monaróra; (b) aicmiú; (c) príomhfheidhm;

(25) ciallaíonn “gairis agus trealamh aeraidinimiciúil” gairis nó trealamh a dheartar chun cúltarraingt aeraidinimiciúil feithiclí bóthair a laghdú cé is moite de chábáin fadaithe;

(26) ciallaíonn “cineál córais stórála hidrigine” cóimeáil de chomhpháirteanna nach bhfuil éagsúil le chéile i leith gnéithe fíor-riachtanacha amhail staid an bhreosla hidrigine stóráilte nó an gháis chomhbhrúite, an brú oibre ainmniúil, struchtúr, ábhair, inniúlacht agus toisí fisiceacha an choimeádáin chomh maith le struchtúr, ábhair agus saintréithe fíor-riachtanacha na bhfeistí faoisimh brú, na gcomhlaí coiscthe agus na gcomhlaí stoptha;

(27) ciallaíonn “cineál feithicle maidir le sábháilteacht hidrigine” grúpa feithiclí nach bhfuil éagsúil le chéile i leith gnéithe fíor-riachtanacha amhail cumraíocht bhunúsach agus príomh-shaintréithe chóras breosla hidrigine na feithicle;

(28) ciallaíonn “an cineál comhpháirte hidrigine” grúpa de chomhpháirteanna hidrigine nach bhfuil éagsúil le chéile i leith gnéithe fíor-riachtanacha amhail staid an bhreosla hidrigine stóráilte nó an gháis chomhbhrúite, feidhm na comhpháirte agus a struchtúr, ábhair agus toisí fisiceacha.







CAIBIDIL II

CINEÁLCHEADÚ I gCOMHRÉIR LE CEANGLAIS FHÍOR-RIACHTANACHA BUNAITHE AR RIALACHÁIN DE CHUID NA

Airteagal 3

Iarratas ar chineálcheadú

1. I gceann amháin nó níos mó de na cásanna dá dtagraítear in Airteagal 1(2) den Rialachán seo, déanfar iarratais ar cheadú le haghaidh cineál feithicle, córais, comhpháirte nó aonad teicniúil ar leithligh, i gcomhréir leis na ceanglais a leagtar amach sna rialacháin de chuid NA a liostaítear in Iarscríbhinn II a ghabhann le Rialachán (AE) 2019/2144, a chur isteach chuig an údarás cineálcheadaithe ag monaróirí nó ag a n-ionadaithe, agus an doiciméad faisnéise samhla a leagtar síos i gCuid 1 d’Iarscríbhinn I á úsáid.

2. Ní gá tuairisc iomlán a thabhairt ar aon chomhpháirt ná aonad teicniúil ar leithligh a bhfuil cineálcheadú AE nó cineálcheadú de chuid NA acu a shuiteáiltear ar fheithicil nó a ionchorpraítear laistigh de chomhpháirt eile nó ar aonad teicniúil ar leithligh i dtéarmaí a sonraí sa doiciméad faisnéise dá dtagraítear i mír 1 i gcás ina soláthraítear uimhreacha agus marcálacha an deimhnithe ar chineálcheadú sa doiciméad faisnéise agus ina ndéantar na deimhnithe ar chineálcheadú ábhartha, agus a gceangaltáin, a chur ar fáil don údarás cineálcheadaithe.

3. Glacfar le comhpháirteanna agus le haonaid theicniúla ar leithligh a bhfuil marc cineálcheadaithe AE acu fiú i gcás ina gcuirtear i bhfeidhm iad in ionad comhpháirteanna agus aonaid theicniúla ar leithligh ar gá dóibh marc cineálcheadaithe de chuid NA a bheith orthu i gcomhréir le Rialachán (AE) 2019/2144 agus na gníomhartha tarmligthe agus na gníomhartha cur chun feidhme a glacadh dá bhun, ina leagtar amach forálacha i réimsí a chumhdaítear le rialacháin de chuid NA.

Airteagal 4

An cineálcheadú a dheonú

1. I gcás ina ndéanann an cineál feithicle, córais, comhpháirte nó aonaid theicniúil ar leithligh, a chuirtear i láthair le haghaidh cineálcheadú, na ceanglais theicniúla ábhartha sna rialacháin de chuid NA a chomhlíonadh, leanfaidh deimhniú ar chineálcheadú AE, arna eisiúint ag an údarás cineálcheadaithe i gcomhréir le hAirteagal 28(1) de Rialachán (AE) 2018/858, an tsamhail a leagtar amach i gCuid 2 d’Iarscríbhinn I i dteannta na foirme cumarsáide líonta isteach a chomhfhreagraíonn don tsamhail ábhartha sa rialachán de chuid NA a chuirtear i bhfeidhm agus iontráil a uimhreach cineálcheadaithe de chuid NA fágtha folamh.

2. Beidh marc cineálcheadaithe AE maidir le haonad teicniúil ar leithligh ar gach comhpháirt nó aonad teicniúil atá de réir cineáil ar deonaíodh cineálcheadú ina leith de bhun Rialachán (AE) 2019/2144 i gcomhréir le mír 4 d’Iarscríbhinn V a ghabhann le Rialachán (AE) 2020/683.







CAIBIDIL III

CINEÁLCHEADÚ FEITHICLE AN AONTAIS MAIDIR LE CEANGLAIS SHONRACHA DÉANMHAIS AGUS SÁBHÁILTEACHTA ÁIRITHE

Airteagal 5

Iarratas ar chineálcheadú AE maidir le cineál feithicle a mhéid a bhaineann le córais feithicle áirithe

1. Cuirfidh monaróirí nó a n-ionadaithe iarratas ar leithligh ar chineálcheadú AE maidir le cineál feithicle a mhéid a bhaineann leis na nithe a leanas isteach chuig an údarás cineálcheadaithe, agus an doiciméad faisnéise samhla á úsáid i gcomhréir le hAirteagal 24(1)(a) de Rialachán (AE) 2018/858: (a) leagan amach agus suíomh an phláta reachtúil agus comhdhéanamh agus suíomh na huimhreach aitheantais feithicle, agus an tsamhail ina bhfuil an fhaisnéis a liostaítear i gCuid 1 d’Iarscríbhinn II á húsáid; (b) an spás chun plátaí clárúcháin tosaigh agus cúil a ghléasadh agus a shocrú, agus an tsamhail ina bhfuil an fhaisnéis a liostaítear i gCuid 1 d’Iarscríbhinn III á húsáid; (c) na córais cuimilteoirí agus niteoirí gaothscátha, agus an tsamhail ina bhfuil an fhaisnéis a liostaítear in Iarscríbhinn IV, Cuid 1, Roinn A á húsáid; (d) na rothghardaí, agus an tsamhail ina bhfuil an fhaisnéis a liostaítear i gCuid 1 d’Iarscríbhinn V á húsáid; (e) na córais díreoite agus dínéalaithe gaothscátha, agus an tsamhail ina bhfuil an fhaisnéis a liostaítear i gCuid 1 d’Iarscríbhinn VI á húsáid; (f) na gairis tarraingthe, agus an tsamhail ina bhfuil an fhaisnéis a liostaítear i gCuid 1 d’Iarscríbhinn VII á húsáid; (g) an córas sochta sprae, agus an tsamhail ina bhfuil an fhaisnéis a liostaítear in Iarscríbhinn VIII, Cuid 1, Roinn A á húsáid; (h) an giartháscaire, agus an tsamhail ina bhfuil an fhaisnéis a liostaítear i gCuid 1 d’Iarscríbhinn IX á húsáid; (i) rochtain ar an bhfeithicil, agus an tsamhail ina bhfuil an fhaisnéis a liostaítear i gCuid 1 d’Iarscríbhinn X á húsáid; (j) an ghluaisne chúlaitheach, agus an tsamhail ina bhfuil an fhaisnéis a liostaítear i gCuid 1 d’Iarscríbhinn XI á húsáid; (k) maiseanna agus toisí na feithicle, agus an tsamhail ina bhfuil an fhaisnéis a liostaítear in Iarscríbhinn XIII, Cuid 1, Roinn A á húsáid; (l) i gcás feithiclí faoi thiomáint hidrigine, córas breosla na feithicle ina n-ionchorpraítear córas stórála hidrigine leachtaithe (CSHL) nó córas stórála hidrigine comhbhrúite (CSHC), agus an tsamhail ina bhfuil an fhaisnéis a liostaítear in Iarscríbhinn XIV, Cuid 1, Roinn A á húsáid.

2. Cuirfear an t-iarratas ar chineálcheadú AE maidir le cineál feithicle a mhéid a bhaineann leis an ngiartháscaire dá dtagraítear i bpointe (h) de mhír 1 isteach i dteannta dearbhú ón monaróir go gcomhlíonann an fheithicil na sonraíochtaí ábhartha teicniúla a leagtar amach sa Rialachán seo agus deimhniú atá tarraingthe suas i gcomhréir leis an tsamhail a leagtar amach san Aguisín a ghabhann le Cuid 1 d’Iarscríbhinn IX.

3. Déanfaidh an monaróir, arna iarraidh don údarás formheasa nó don tseirbhís theicniúil, feithicil atá ionadaíoch don chineál atá le formheas a chur ar fáil, chun críocha tástála.

Airteagal 6

Cineálcheadú AE a dheonú maidir le cineál feithicle a mhéid a bhaineann le córais feithicle áirithe

1. I gcás ina gcomhlíontar na sonraíochtaí teicniúla a leagtar amach i gCuid 2 d’Iarscríbhinní II go dtí XIII agus in Iarscríbhinn XIV, Cuid 2, Ranna D agus E maidir leis na ceanglais faoi seach a liostaítear in Iarscríbhinn II a ghabhann le Rialachán (AE) 2019/2144, deonóidh an t-údarás cineálcheadaithe cineálcheadú AE agus eiseoidh sé uimhir deimhnithe ar chineálcheadú i gcomhréir leis an modh a leagtar amach in Iarscríbhinn IV de Rialachán Cur Chun Feidhme (AE) 2020/683 ón gCoimisiún.

2. Déanfar an deimhniú ar chineálcheadú AE, dá dtagraítear in Airteagal 28(1) de Rialachán (AE) 2018/858, a tharraingt suas i gcomhréir leis an méid a leanas: (m) Cuid 3 d’Iarscríbhinn II don ní dá dtagraítear i bpointe (a) d’Airteagal 5(1); (n) Cuid 3 d’Iarscríbhinn III don ní dá dtagraítear i bpointe (b) d’Airteagal 5(1); (o) Iarscríbhinn IV, Cuid 3, Roinn A don ní dá dtagraítear i bpointe (c) d’Airteagal 5(1); (p) Cuid 3 d’Iarscríbhinn V don ní dá dtagraítear i bpointe (d) d’Airteagal 5(1); (q) Cuid 3 d’Iarscríbhinn VI don ní dá dtagraítear i bpointe (e) d’Airteagal 5(1); (r) Cuid 3 d’Iarscríbhinn VII don ní dá dtagraítear i bpointe (f) d’Airteagal 5(1); (s) Iarscríbhinn VIII, Cuid 3, Roinn A don ní dá dtagraítear i bpointe (g) d’Airteagal 5(1); (t) Cuid 3 d’Iarscríbhinn IX don ní dá dtagraítear i bpointe (h) d’Airteagal 5(1); (u) Cuid 3 d’Iarscríbhinn X don ní dá dtagraítear i bpointe (i) d’Airteagal 5(1); (v) Cuid 3 d’Iarscríbhinn XI don ní dá dtagraítear i bpointe (j) d’Airteagal 5(1); (w) Iarscríbhinn XIII, Cuid 3, Roinn A don ní dá dtagraítear i bpointe (k) d’Airteagal 5(1); agus (x) Iarscríbhinn XIV, Cuid 3, Roinn A don ní dá dtagraítear i bpointe (l) d’Airteagal 5(1).

3. I gcomhréir leis an dara fomhír d’Airteagal 6(5) de Rialachán (AE) 2018/858, féadtar cineálcheadú AE a dheonú d’fheithiclí a sháraíonn na huastoisí údaraithe a leagtar amach i bpointe 1.1. de Ranna B, C agus D de Chuid 2 d’Iarscríbhinn XIII a ghabhann leis an Rialachán seo, agus sa chás sin cuirfear an ráiteas “maolú ar uastoisí údaraithe” san áireamh i bpointe 52 den deimhniú ar chineálcheadú agus den deimhniú comhréireachta.

4. Féadtar cineálcheadú AE a dheonú d’fheithiclí atá beartaithe chun ualaí doroinnte a iompar, de thoisí níos mó ná na huastoisí údaraithe a leagtar amach i bpointe 1.1. de Ranna B, C agus D de Chuid 2 d’Iarscríbhinn XIII a ghabhann leis an Rialachán seo, agus sa chás sin léireofar go soiléir ar an deimhniú ar chineálcheadú agus ar an deimhniú comhréireachta go bhfuil an fheithicil beartaithe chun ualaí doroinnte amháin a iompar.







CAIBIDIL IV

CINEÁLCHEADUITHE AE MAIDIR LE hAONAD TEICNIÚIL AR LEITHLIGH AGUS COMHPHÁIRT I nDÁIL LE CÓRAIS AGUS COMPHÁIRTEANNA ÁIRITHE FEITHICLE

Airteagal 7

Iarratas ar chineálcheadú AE maidir le haonad teicniúil ar leithligh i dtaca le córais agus trealamh

Déanfar iarratais ar chineálcheadú AE maidir le haonad teicniúil ar leithligh i ndáil le gach ceann de na córais agus den trealamh a leanas a tharraingt suas i gcomhréir leis an doiciméad faisnéise samhla faoi seach dá dtagraítear in Airteagal 24(1)(a) de Rialachán (AE) 2018/858:

(a) an córas niteoirí gaothscátha, agus an tsamhail ina bhfuil an fhaisnéis a liostaítear in Iarscríbhinn IV, Cuid 1, Roinn B á húsáid;

(b) an córas sochta sprae, agus an tsamhail ina bhfuil an fhaisnéis a liostaítear in Iarscríbhinn VIII, Cuid 1, Roinn B á húsáid;

(c) an córas cosanta tosaigh, agus an tsamhail ina bhfuil an fhaisnéis a liostaítear i gCuid 1 d’Iarscríbhinn XII á húsáid;

(d) an gaireas nó trealamh aeraidinimiciúil, agus an tsamhail ina bhfuil an fhaisnéis a liostaítear in Iarscríbhinn XIII, Cuid 1, Roinn B á húsáid.

Airteagal 8

Cineálcheadú AE maidir le haonad teicniúil ar leithligh a dheonú

1. I gcomhréir le hAirteagal 29 de Rialachán (AE) 2018/858, i gcás ina gcomhlíontar na sonraíochtaí teicniúla a leagtar amach i gCuid 2 d’Iarscríbhinn IV den Rialachán seo maidir leis na ceanglais le haghaidh córais niteoirí gaothscátha, Cuid 2 d’Iarscríbhinn VIII maidir le córais sochta sprae, Cuid 2 d’Iarscríbhinn XII maidir le córais cosanta tosaigh agus Iarscríbhinn XIII, Cuid 2, Roinn I maidir le gairis agus trealamh aeraidinimiciúil, deonóidh an t-údarás cineálcheadaithe cineálcheadú AE maidir le haonad teicniúil ar leithligh i ndáil leis na cineálacha sin córas agus trealaimh, agus eiseoidh sé uimhir deimhnithe ar chineálcheadú i gcomhréir leis an modh a leagtar amach in Iarscríbhinn IV a ghabhann le Rialachán Cur Chun Feidhme (AE) 2020/683 ón gCoimisiún.

2. Déanfar na deimhnithe ar chineálcheadú AE, a eisítear i gcomhréir le hAirteagal 28(1) de Rialachán (AE) 2018/858, i ndáil leis na córais agus an trealamh dá dtagraítear in Airteagal 5 a tharraingt suas i gcomhréir leis an méid a leanas: (a) Iarscríbhinn IV, Cuid 3, Roinn B i ndáil leis an gcóras dá dtagraítear i bpointe (a) d’Airteagal 7; (b) Iarscríbhinn VIII, Cuid 3, Roinn B i ndáil leis an gcóras dá dtagraítear i bpointe (b) d’Airteagal 7; (c) Iarscríbhinn XII, Cuid 3, Roinn B i ndáil leis an gcóras dá dtagraítear i bpointe (c) d’Airteagal 7; (d) Iarscríbhinn XIII, Cuid 3, Roinn B i ndáil leis an trealamh dá dtagraítear i bpointe (d) d’Airteagal 7.

Airteagal 9

Iarratas ar chineálcheadú AE maidir le comhpháirteanna

Déanfar iarratais ar chineálcheadú AE maidir le comhpháirteanna i ndáil leis na comhpháirteanna hidrigine a leanas a tharraingt suas i gcomhréir leis an doiciméad faisnéise samhla faoi seach dá dtagraítear in Airteagal 24(1)(a) de Rialachán (AE) 2018/858 agus beidh an fhaisnéis a liostaítear in Iarscríbhinn XIV, Cuid 1, Roinn B iontu:

(a) na córais stórála hidrigine leachtaithe (CSHL), lena n-áirítear a gcoimeádáin, feistí faoisimh brú agus stoptha, maidir lena bhfeidhmíocht sábháilteachta agus a gcomhoiriúnacht ábhair;

(b) na córais stórála hidrigine comhbhrúite (CSHC), lena n-áirítear a gcoimeádáin agus a bpríomhghairis dúnta, ina bhfuil feiste faoisimh brú agus teirmigh (TPRD), comhla choiscthe agus comhlaí stoptha uathoibríocha, maidir lena gcomhoiriúnacht ábhair.

Airteagal 10

Cineálcheadú AE maidir le comhpháirteanna a dheonú

1. I gcomhréir le hAirteagal 29 de Rialachán (AE) 2018/858, i gcás ina gcomhlíontar na sonraíochtaí teicniúla a leagtar amach in Iarscríbhinn XIV, Cuid 2, Ranna B, C agus F, i ndáil le comhpháirteanna dá dtagraítear i bpointe (a) d’Airteagal 9, agus Roinn F, i ndáil le comhpháirteanna dá dtagraítear i bpointe (b) den Airteagal sin, maidir leis na ceanglais faoi seach a liostaítear in Iarscríbhinn II a ghabhann le Rialachán (AE) 2019/2144, deonóidh an t-údarás cineálcheadaithe cineálcheadú AE maidir le comhpháirteanna le haghaidh an chineáil comhpháirte hidrigine agus eiseoidh sé uimhir deimhnithe ar chineálcheadú i gcomhréir leis an modh a leagtar amach in Iarscríbhinn IV a ghabhann le Rialachán Cur Chun Feidhme (AE) 2020/683 ón gCoimisiún.

2. Déanfar an deimhniú ar chineálcheadú AE i ndáil leis na comhpháirteanna dá dtagraítear in Airteagal 9 a tharraingt suas i gcomhréir le hIarscríbhinn XIV, Cuid 3, Roinn B.

Airteagal 11

Marc cineálcheadaithe

1. Déanfar an marc cineálcheadaithe maidir le haonad teicniúil ar leithligh i ndáil le cineál córais nó trealaimh, dá dtagraítear in Airteagal 38(2) de Rialachán (AE) 2018/858, a chomhdhéanamh agus a shocrú i gcomhréir leis an méid a leanas: (a) Iarscríbhinn IV, Cuid 3, Roinn C maidir leis an gcóras dá dtagraítear i bpointe (a) d’Airteagal 7; (b) Iarscríbhinn VIII, Cuid 3, Roinn C maidir leis an gcóras dá dtagraítear i bpointe (b) d’Airteagal 7; (c) Iarscríbhinn XII, Cuid 3, Roinn B maidir leis an gcóras dá dtagraítear i bpointe (c) d’Airteagal 7; (d) Iarscríbhinn XIII, Cuid 3, Roinn C maidir leis na gairis agus an trealamh dá dtagraítear i bpointe (d) d’Airteagal 7.

2. Déanfar an marc cineálcheadaithe maidir le comhpháirteanna i ndáil le cineál comhpháirte dá dtagraítear in Airteagal 9 a chomhdhéanamh agus a shocrú i gcomhréir le hIarscríbhinn XIV, Cuid 3, Roinn C.







CAIBIDIL V

FORÁLACHA CRÍOCHNAITHEACHA

Airteagal 12

Foráil idirthréimhseach

1. Le héifeacht ón 6 Iúil 2022, diúltóidh údaráis chineálcheadaithe do chineálcheadú AE i leith cineálacha nua feithiclí a dheonú, maidir le digit seiceála na huimhreach aitheantais feithicle, nach gcomhlíonann na sonraíochtaí teicniúla a leagtar amach in Iarscríbhinn II, Cuid 2, Roinn C maidir leis na ceanglais faoi seach a liostaítear in Iarscríbhinn II a ghabhann le Rialachán (AE) 2019/2144.

2. Le héifeacht ón 7 Iúil 2026, diúltóidh údaráis chineálcheadaithe, ar fhorais a bhaineann le digit seiceála na huimhreach aitheantais feithicle, do chlárú, do chur ar an margadh agus d’iontráil i seirbhís feithiclí, nach gcomhlíonann na sonraíochtaí teicniúla a leagtar amach in Iarscríbhinn II, Cuid 2, Roinn C maidir leis na ceanglais faoi seach a liostaítear in Iarscríbhinn II a ghabhann le Rialachán (AE) 2019/2144.

3. Le héifeacht ón 6 Iúil 2022, diúltóidh údaráis chineálcheadaithe do chineálcheadú AE a dheonú i leith cineálacha nua feithiclí, maidir leis an spás chun plátaí clárúcháin tosaigh a ghléasadh agus a shocrú, nach gcomhlíonann na sonraíochtaí teicniúla a leagtar amach i gCuid 2 d’Iarscríbhinn III maidir leis na ceanglais faoi seach a liostaítear in Iarscríbhinn II a ghabhann le Rialachán (AE) 2019/2144.

4. Le héifeacht ón 7 Iúil 2026, diúltóidh údaráis náisiúnta, ar fhorais a bhaineann leis an spás chun plátaí clárúcháin tosaigh a ghléasadh agus a shocrú, do chlárú, do chur ar an margadh agus d’iontráil i seirbhís feithiclí, nach gcomhlíonann na sonraíochtaí teicniúla a leagtar amach i gCuid 2 d’Iarscríbhinn III maidir leis na ceanglais faoi seach a liostaítear in Iarscríbhinn II a ghabhann le Rialachán (AE) 2019/2144.

5. I gcomhréir le hAirteagal 15(1) de Rialachán (AE) 2019/2144, ceadóidh údaráis náisiúnta díol agus iontráil i seirbhís na bhfeithiclí, na gcóras, na gcomhpháirteanna agus na n-aonad teicniúil ar leithligh arna gcineálcheadú roimh an 6 Iúil 2022, agus leanfaidh siad d’fhadú ceaduithe a dheonú maidir leis na feithiclí, na córais, na comhpháirteanna agus na haonaid theicniúla ar leithligh sin faoi théarmaí Rialachán (CE) Uimh. 78/2009, Rialachán (CE) Uimh. 79/2009 nó Rialachán (CE) Uimh. 661/2009 agus a mbearta cur chun feidhme, a mhéid a bhaineann leis an ábhar a chumhdaítear in Iarscríbhinní II go XIV a ghabhann leis an Rialachán seo.

Airteagal 13

Faisnéis a sholáthar

Chun críche an gá le haghaidh tuilleadh forbairtí a mheas, déanfaidh monaróirí agus údaráis chineálcheadaithe an fhaisnéis a leagtar amach i gCodanna 1, 2 agus 3 d’Iarscríbhinn IX a chur ar fáil don Choimisiún arna iarraidh sin. Déileálfaidh an Coimisiún agus a ionadaithe go rúnda leis an bhfaisnéis.

Airteagal 14

Teacht i bhfeidhm

Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh feidhm aige ón 6 Iúil 2022.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.









IARSCRÍBHINN I

CINEÁLCHEADÚ I LIMISTÉIR A CHUMHDAÍTEAR LE RIALACHÁIN DE CHUID NA

CUID 1

Doiciméad faisnéise

SAMHAIL

Doiciméad faisnéise Uimh. … a bhaineann le cineálcheadú AE d’fheithicil maidir le córas / comhpháirt / aonad teicniúil ar leithligh (1) maidir le Rialachán Uimh. … de chuid NA, arna leasú leis an … sraith leasuithe / arna leasú le Forlíonadh … ar an … sraith leasuithe (1), i dtaobh … bunaithe ar uimhriú earraí Iarscríbhinn I a ghabhann le Rialachán Cur Chun Feidhme (AE) 2020/683 (2) agus formáidithe i gcomhréir leis sin

Soláthrófar trí chóip den fhaisnéis a leanas, i gcás inarb infheidhme, agus áireofar liosta ábhair inti. Ní mór aon líníocht nó pictiúr a sholáthar ar scála iomchuí agus ar bhealach a bheidh mionsonraithe go leordhóthanach ar pháipéar ar mhéid A4 nó ar fhillteán i bhformáid A4. Ní mór mionsonraí leordhóthanacha a bheith le feiceáil i ngrianghraif, más ann dóibh.

0. GINEARÁLTA

0.1. Déantús (trádainm an mhonaróra):

0.2. Cineál:

0.2.1. Ainm(neacha) trádála (má tá siad ar fáil):

0.3. Modh aitheantais an chineáil, má tá sé marcáilte ar an bhfeithicil / gcomhpháirt / aonad teicniúil ar leithligh (1) (3):

0.3.1. Suíomh na marcála sin:

0.4. Catagóir feithicle (4):

0.5. Ainm na cuideachta agus seoladh an mhonaróra:

0.8. Ainm(neacha) agus seoladh/seoltaí na monarchan/monarchana cóimeála:

0.9. Ainm agus seoladh ionadaí an mhonaróra (más ann dó):

1. SAINTRÉITHE GINEARÁLTA DÉANMHAIS NA FEITHICLE

1.1. Grianghraif, pictiúir agus/nó líníochtaí feithicle / comhpháirte/ aonaid theicniúil ar leithligh ionadaíoch (1):

Déanfar gach earra agus faisnéis a bheidh ann ina dhiaidh sin atá ábhartha don fheithicil, don chomhpháirt nó don aonad teicniúil ar leithligh a sholáthar i gcomhaontú leis an tseirbhís theicniúil agus leis an údarás cineálcheadaithe atá freagrach as an gcineálcheadú AE ar cuireadh isteach an t-iarratas ina thaobh a dheonú. Féadtar go mbeidh sé bunaithe ar shamhail le haghaidh doiciméad faisnéise má fhoráiltear maidir leis le Rialachán Uimh. … de chuid NA, é sin nó beidh sé bunaithe a mhéid is indéanta ar an uimhriú earraí d’Iarscríbhinn I a ghabhann le Rialachán Cur Chun Feidhme (AE) 2020/683 ón gCoimisiún (i.e. an liosta iomlán faisnéise chun críche chineálcheadú AE d’fheithiclí, do chomhpháirteanna agus d’aonaid theicniúla ar leithligh) agus cuirfear aon fhaisnéis nó sonraí breise a éilítear le haghaidh ceadú faoi Rialachán Uimh. … de chuid NA san áireamh.

Nótaí míniúcháin

Uimhriú doiciméid faisnéise i gcomhréir leis an teimpléad a leagtar síos in Iarscríbhinn I a ghabhann le Rialachán (AE) 2018/858

( 1 ) Scrios murab infheidhme

( 2 ) Ní gá tuairisc a thabhairt ar pháirt (e.g. comhpháirt nó aonad teicniúil ar leithligh) atá cineálcheadaithe má thagraítear don chineálcheadú sin. Ar an gcuma chéanna, ní gá tuairisc a thabhairt ar pháirt má bhíonn tógáil na páirte le feiceáil go soiléir sna léaráidí agus sna líníochtaí atá i gceangal. Soláthair uimhreacha na ndoiciméad comhfhreagrach ceangailte maidir le gach earra dá bhfuil líníochtaí, pictiúir agus grianghraif i gceangal.

( 3 ) Má tá carachtair nach bhfuil ábhartha i leith tuairisc a thabhairt ar an gcineál feithicle, comhpháirte nó aonaid theicniúil ar leithligh arna gcumhdach ag an doiciméad faisnéise seo sa mhodh aitheantais cineáil, déanfar na carachtair sin a léiriú sa doiciméadacht leis an tsiombail “?” (e.g. ABC??123??).

( 4 ) Aicmithe de réir na sainmhínithe a leagtar amach i gCuid A d’Iarscríbhinn I a ghabhann le Rialachán (AE) 2018/858.

CUID 2

SAMHAIL

Formáid: A4 (210 × 297 mm)

DEIMHNIÚ AR CHINEÁLCHEADÚ

Aitheantas an údaráis cineálcheadaithe

Teachtaireacht maidir le cineálcheadú a dheonú / a shíneadh / a dhiúltú / a tharraingt siar ( 1 ) i leith cineál feithicle maidir le córas / comhpháirte / aonad teicniúil ar leithligh (1) lena gcomhlíontar na ceanglais a leagtar síos i Rialachán Uimh. … de chuid NA arna leasú leis an … sraith leasuithe / arna leasú le Forlíonadh … ar an … sraith leasuithe (1) , maidir le Rialachán (AE) 2019/2144, arna leasú go deireanach le Rialachán (AE) Uimh. …/…

Uimhir an deimhnithe ar chineálcheadú ón Aontas.

An chúis leis an síneadh / diúltú / tarraingt siar (1)

ROINN I

0. GINEARÁLTA

0.1. Déantús (trádainm an mhonaróra):

0.2. Cineál:

0.2.1. Ainm(neacha) trádála (má tá siad ar fáil):

0.3. Modh aitheantais an chineáil, má tá sé marcáilte ar an bhfeithicil / gcomhpháirt / aonad teicniúil ar leithligh (1) :

0.3.1. Suíomh na marcála sin:

0.4. Catagóir feithicle ( 2 ):

0.5. Ainm agus seoladh an mhonaróra:

0.8. Ainm(neacha) agus seoladh/seoltaí na monarchan/monarchana cóimeála:

0.9. Ainm agus seoladh ionadaí an mhonaróra (más ann dó):

1. SAINTRÉITHE GINEARÁLTA DÉANMHAIS NA FEITHICLE

1.1. Grianghraif agus/nó líníochtaí d’fheithicil ionadaíoch:

ROINN II

1. Faisnéis bhreise (i gcás inarb infheidhme): féach an tAguisín.

2. Seirbhís theicniúil atá freagrach as na tástálacha a dhéanamh:

3. Dáta na tuarascála tástála:

4. Uimhir na tuarascála tástála:

5. Nótaí (más ann dóibh): féach an tAguisín.

6. Áit:

7. Dáta:

8. Síniú:

Ceangaltáin:

— Pacáiste faisnéise

— Tuarascáil tástála

— Foirm cumarsáide atá líonta isteach lena gcomhlíontar an tsamhail ábhartha sa Rialachán de chuid NA is infheidhme, ach gan a lua gur deonaíodh ná gur síníodh ceadú de chuid NA, chomh maith le gan uimhir cineálcheadaithe de chuid NA a lua









Aguisín

a ghabhann le huimhir an deimhnithe ar chineálcheadú …

1. Bunaithe ar Rialachán NA agus comhpháirteanna nó aonaid theicniúla ar leithligh a fuair cineálcheadú AE á n-úsáid: tá / níl ( 3 )

2. An nós imeachta formheasa de réir Airteagal 30(7) de Rialachán AE 2018/858 (tástáil fhíorúil): tá / níl (3)

3. An nós imeachta formheasa de réir Airteagal 72(1) agus Iarscríbhinn VII de Rialachán AE 2018/858 (seirbhís theicniúil intí): tá / níl (3)

4. I gcás comhpháirteanna agus aonaid theicniúla ar leithligh, sampla den mharcáil chineálcheadúcháinar an gcomhpháirt nó ar an aonad teicniúil ar leithligh:

5. Nótaí:









IARSCRÍBHINN II

PLÁTA REACHTÚIL AGUS AN UIMHIR AITHEANTAIS FEITHICLE

CUID 1

Doiciméad faisnéise i ndáil le cineálcheadú AE do mhótarfheithiclí agus a leantóirí maidir leis an bpláta reachtúil agus an uimhir aitheantais feithicle (VIN)

SAMHAIL

Doiciméad faisnéise Uimh. … a bhaineann le cineálcheadú AE feithicle maidir le pláta reachtúil na feithicle agus an uimhir aitheantais feithicle.

Soláthrófar trí chóip den fhaisnéis a leanas, más infheidhme, agus áireofar liosta ábhar léi. Ní mór aon líníocht nó pictiúr a sholáthar ar scála iomchuí agus ar bhealach a bheidh mionsonraithe go leordhóthanach ar pháipéar de mhéid A4 nó ar fhillteán i bhformáid A4. Ní mór mionsonraí leordhóthanacha a bheith le feiceáil i ngrianghraif, más ann dóibh.

0.1.

0.2.

0.2.1.

0.3.

0.3.1.

0.4.

0.5.

0.6.

0.6.1.

0.6.2.

0.8.

0.9.

1.

1.1.

9.

9.17.

9.17.1.

9.17.2.

9.17.3.

9.17.4.

9.17.4.1.

9.17.4.2.

9.17.4.3.

Nótaí míniúcháin

Bunaítear an doiciméad faisnéise seo ar an teimpléad a leagtar síos in Iarscríbhinn I a ghabhann le Rialachán Cur Chun Feidhme (AE) 2020/683 ón gCoimisiún agus líonfar isteach é leis an bhfaisnéis ábhartha faoi uimhreacha na bpointí a liostaítear thuas, mar a shainmhínítear sa teimpléad sin.

CUID 2

Roinn A

Sonraíochtaí teicniúla

1. Pláta reachtúil an mhonaróra

1.1. Forálacha ginearálta:

1.1.1. Feisteofar pláta reachtúil an mhonaróra a dtugtar tuairisc air sa roinn seo ar gach feithicil

1.1.2. Greamóidh an monaróir feithiclí nó ionadaí an mhonaróra feithiclí pláta reachtúil an mhonaróra.

1.1.3. Beidh pláta reachtúil an mhonaróra comhdhéanta de cheachtar acu seo a leanas:

(a) leathán miotail dronuilleogach;

(b) lipéad féinghreamaitheach dronuilleogach.

1.1.4. Daingneofar plátaí miotalacha le seamanna nó a gcoibhéis.

1.1.5. Léireoidh na lipéid má sháraítear iad, beidh siad calaoisdíonach agus féinscriosach i gcás ina ndéantar iarracht an lipéad a bhaint.

1.2. Faisnéis atá le lua ar phláta reachtúil an mhonaróra.

1.2.1. Déanfar an fhaisnéis a leanas a chló go doscriosta ar phláta reachtúil an mhonaróra san ord a liostaítear:

(a) ainm cuideachta an mhonaróra;

(b) uimhir cineálcheadaithe na feithicle;

(c) an chéim críochnaithe, i gcás an dara céim agus na céimeanna ina dhiaidh sin d’fheithiclí ar tógadh go hilchéimneach iad dá dtagraítear i bpointe 4.2 d’Iarscríbhinn IX a ghabhann le Rialachán (AE) 2018/858;

(d) uimhir aitheantais na feithicle;

(e) an uasmhais ualaithe atá incheadaithe go teicniúil;

(f) uasmhais an chónaisc atá incheadaithe go teicniúil;

(g) an uasmhais atá incheadaithe go teicniúil ar gach acastóir arna liostú in ord ón tosach go dtí an cúl.

1.2.2. Ní bheidh airde na gcarachtar dá dtagraítear i bpointe 1.2.1.(d) níos lú ná 4 mm.

1.2.3. Ní bheidh airde na gcarachtar san fhaisnéis dá dtagraítear i bpointe 1.2.1., seachas uimhir aitheantais na feithicle, níos lú ná 2 mm.

1.3. Forálacha sonracha

1.3.1. Leantóirí

1.3.1.1. I gcás leantóra, luafar an uasmhais statach cheartingearach atá incheadaithe go teicniúil ar an bpointe cúplála.

1.3.1.2. Measfar gur acastóir é an pointe cúplála. Uimhreofar an t-acastóir sin ‘0’.

1.3.1.3. Uimhreofar an chéad acastóir ‘1’, an dara hacastóir ‘2’ agus mar sin de, agus iad deighilte ó chéile le fleiscín.

1.3.1.4. Fágfar mais an chónaisc dá dtagraítear i bpointe 1.2.1.(f) ar lár.

1.3.2. Feithiclí tromshaothair

1.3.2.1. Maidir le feithiclí i gcatagóir N3, O3 nó O4, luafar an uasmhais atá incheadaithe go teicniúil ar shraith acastóirí. Sainaithneofar an iontráil a chomhfhreagraíonn do “Shraith acastóirí” leis an litir ‘T’, agus fleiscín ina dhiaidh.

1.3.2.2. Maidir le feithiclí i gcatagóir M3, N3, O3 nó O4, féadfaidh an monaróir an uasmhais ualaithe incheadaithe atá beartaithe tráth an chlárúcháin/i seirbhís a lua ar phláta reachtúil an mhonaróra.

1.3.2.2.1. Déanfar an chuid de phláta reachtúil an mhonaróra ar a luafar na maiseanna a fhoroinnt in dhá cholún: luafar na huasmhaiseanna incheadaithe atá beartaithe tráth an chlárúcháin/i seirbhís sa cholún ar chlé agus luafar na huasmhaiseanna ualaithe atá incheadaithe go teicniúil sa cholún ar dheis.

1.3.2.2.2. Léireofar cód dhá litreach na tíre ina bhfuil an fheithicil beartaithe le bheith cláraithe sa cheanntásc den cholún ar chlé. Beidh an cód i gcomhréir le Caighdeán ISO 3166-1:2006.

1.3.2.3. Ní bheidh feidhm ag ceanglais phointe 1.3.2.1. i gcás:

(a) inarb ionann an uasmhais atá incheadaithe go teicniúil ar shraith acastóirí agus suim na huasmhaise atá incheadaithe go teicniúil ar na hacastóirí atá ina gcuid den tsraith acastóirí sin;

(b) cuirtear an litir “T” mar iarmhír leis an uasmhais ar gach acastóir ar cuid é den tsraith acastóirí; agus

(c) i gcás ina gcuirtear ceanglais phointe 1.3.2.2. i bhfeidhm, is ionann an uasmhais incheadaithe tráth an chlárúcháin/i seirbhís ar an tsraith acastóirí agus suim na huasmhaise incheadaithe tráth an chlárúcháin/i seirbhís ar na hacastóirí ar cuid den tsraith acastóirí iad.

1.4. Faisnéis bhreise

1.4.1. Féadfaidh an monaróir faisnéis bhreise a sholáthar faoi na hinscríbhinní forordaithe nó taobh leo, lasmuigh de dhronuilleog atá marcáilte go soiléir ina mbeidh an fhaisnéis dá dtagraítear i bpointí 1.2. agus 1.3. amháin.

1.5. Samhlacha de phláta reachtúil an mhonaróra

1.5.1. Tugtar samplaí de na samhlacha éagsúla a d’fhéadfaí a úsáid le haghaidh pláta reachtúil an mhonaróra i Roinn B.

1.5.2. Is sonraí samhailteacha iad na sonraí a thugtar ar na samhlacha.

1.6. Ceanglais maidir le suíomh ar fheithicil

1.6.1. Beidh pláta reachtúil an mhonaróra ceangailte go docht i suíomh feiceálach a bheidh inrochtana go héasca.

1.6.2. Roghnófar an suíomh ionas nach mbeidh an chuid dá mbeidh sé greamaithe faoi réir athsholáthair agus é in úsáid.

2. Uimhir aitheantais feithicle (VIN)

2.1. Beidh na trí chuid agus an digit seiceála a leanas i gceist le VIN:

(a) an t-aitheantóir monaróra domhanda (WMI);

(b) cuid an tuairisceora feithicle (VDS);

(c) cuid an táscaire feithicle (VIS).

2.2. Beidh cód i gceist leis an WMI a shanntar ar an monaróir feithiclí lenar féidir an monaróir sin a shainaithint.

2.2.1. Beidh trí charachtar alfa-uimhriúla sa chód, ceannlitreacha Rómhánacha nó uimhreacha Arabacha, a shannfaidh an t-údarás inniúil sa tír ina bhfuil príomháit ghnó an mhonaróra suite.

2.2.2. Gníomhóidh an t-údarás inniúil i gcomhréir leis an eagraíocht idirnáisiúnta dá dtagraítear i gCaighdeán ISO 3780:2009 maidir le “Feithiclí bóthair – Cód an aitheantóra monaróra domhanda (WMI)”.

2.2.3. I gcás ina mbíonn táirgeacht dhomhanda an mhonaróra níos lú ná 500 feithicil in aghaidh na bliana, beidh an tríú carachtar i gcónaí ‘9’. D’fhonn monaróirí den sórt sin a shainaithint, sannfaidh an t-údarás inniúil dá dtagraítear i bpointe 2.2. an tríú, an ceathrú agus an cúigiú carachtar den VIS.

2.3. Beidh cúig charachtar alfa-uimhriúla sa VDS, ceannlitreacha Rómhánacha nó uimhreacha Arabacha, a léireoidh saintréithe ginearálta na feithicle. I gcás nach n-úsáideann an monaróir ceann amháin nó níos mó de na cúig charachtar, líonfar na spásanna nach n-úsáidtear le carachtair alfa-uimhriúla de rogha an mhonaróra ionas go mbeidh cúig charachtar san iomlán ann.

2.4. Beidh digit seiceála ann le haghaidh an naoú suíomh den VIN atá ceart ó thaobh na matamaitice de i gcomhréir leis an bhfoirmle a shonraítear i Roinn C.

2.5. Beidh ocht gcarachtar alfa-uimhriúla sa VIS, ceannlitreacha Rómhánacha nó uimhreacha Arabacha, agus ní bheidh sna ceithre charachtar dheireanacha ach digití amháin.

Soláthrófar leis an VIS, i gcomhar leis an WMI agus an VDS, aitheantas soiléir ar fheithicil ar leith. Líonfar aon spás nach n-úsáidtear leis an digit ‘0’ ionas go mbeidh ocht gcarachtar ann san iomlán.

2.6. Ní bheidh airde na gcarachtar VIN atá marcáilte ar an bhfonnadh níos lú ná 7 mm.

2.7. Ní bheidh aon spás idir na carachtair.

2.8. Ní cheadófar na litreacha ‘I’, ‘O’ nó ‘Q’ a úsáid.

2.9. Beidh tús agus deireadh an VIN teoranta ag siombail amháin ar rogha an mhonaróra. Níor cheart go mbeadh an tsiombail sin ina ceannlitir Rómhánach ná uimhir Arabach.

2.9.1. Féadfar an ceanglas faoi phointe 2.9. a tharscaoileadh i gcás ina marcáiltear an VIN ar líne amháin.

2.9.2. I gcás ina marcáiltear an VIN ar dhá líne, beidh feidhm ag an gceanglas faoi phointe 2.9. maidir le gach líne.

2.10. Ceanglais maidir le suíomh an VIN ar fheithicil

2.10.1. Beidh an VIN marcáilte ar líne amháin.

2.10.1.1. I gcás nach féidir an VIN a mharcáil ar líne amháin, ar chúiseanna teicniúla amhail easpa spáis, féadann an t-údarás inniúil, arna iarraidh sin don mhonaróir, marcáil an VIN ar dhá líne a cheadú. I gcás den sórt sin, ní fhéadfaidh na codanna dá dtagraítear i bpointe 2.1. a bheith briste.

2.10.2. Marcálfar an VIN trí stampáil nó trí ghreadú meicniúil ar an bhfonnadh, ar an bhfráma nó ar struchtúr eile dá shamhail.

2.10.3. Féadfar teicnící eile ar cruthaíodh ina leith go bhfuil sé dodhéanta iad a athrú trí chrioscaíl nó trí bhrionnú ar an leibhéal céanna leis an ngreadú meicniúil a úsáid in ionad na teicníce sin.

2.10.4. Marcálfar an VIN i suíomh ina bhfuil sé le feiceáil go soiléir agus éasca rochtain a fháil air, ar bhealach nach bhféadfar é a scriosadh ná nach bhféadfadh meath teacht air.

2.10.5. Beidh an VIN suite ar thaobh na láimhe deise den fheithicil.

Roinn B

Samhail de phláta reachtúil

1. SAMHAIL A

le haghaidh feithiclí i gcatagóir M1 agus N1







JERMY CLARKFILS AUTOMOBILES S.A. e2*2018/858*11460 VRZUA5FX29J276031 1 850 kg 3 290 kg 1 – 1 100 kg 2 – 880 kg

Sampla de phláta reachtúil monaróra le haghaidh feithicil i gcatagóir M1 cineálcheadaithe sa Fhrainc.

2. SAMHAIL B

le haghaidh feithiclí i gcatagóir M2, M3, N2 agus N3







DEMURO VEICOLI COMMERCIALI S.P.A. e3*2018/858*52288 ZCFC35A3405850414 (IT) 17 990 kg 40 000 kg 1 – 7 100 kg 2 – 11 500 kg T - kg 17 990 kg 44 000 kg 1 – 7 100 kg 2 – 11 500 kg T - kg

Sampla de phláta reachtúil monaróra le haghaidh feithicil i gcatagóir N3 cineálcheadaithe san Iodáil.

Tugtar an méid seo a leanas faoi deara: tá an colún ar an taobh clé roghnach

3. SAMHAIL C

le haghaidh feithiclí i gcatagóir O1 agus O2







KAPITÅN SLØW e5*2018/858*11460 YSXFB56VX71134031 1 500 kg 0 – 100 kg 1 – 1 100 kg 2 – 880 kg

Sampla de phláta reachtúil monaróra le haghaidh feithicil i gcatagóir O2 cineálcheadaithe sa tSualainn.

4. SAMHAIL D

le haghaidh feithiclí i gcatagóir O3 agus O4







Jalo Pnik CO. TD e8*2018/858*10036 2T0YX646XX7472266 (CZ) 34 000 kg 0 – 8 000 kg 1 – 9 000 kg 2 – 9 000 kg 3 – 9 000 kg T - 27 000 kg 37 000 kg 0 – 8 000 kg 1 – 10 000 kg 2 – 10 000 kg 3 – 10 000 kg T - 30 000 kg

Sampla de phláta reachtúil monaróra le haghaidh feithicil i gcatagóir O4 cineálcheadaithe i bPoblacht na Seice.

Tugtar an méid seo a leanas faoi deara: tá an colún ar an taobh clé roghnach

5. SAMHAIL E

pláta breise le haghaidh feithiclí a tógadh go hilchéimneach (i gcomhréir le pointe 4.2. d’Iarscríbhinn IX a ghabhann le Rialachán (AE) 2018/858)







HaMsTeR conversions LLP e49*2018/858*01912 Céim 3 VRZUA5FX29J276031 1 900 kg (kg) 1 – 1 200 kg 2 – kg

Sampla de phláta reachtúil monaróra le haghaidh feithicil ilchéimneach i gcatagóir N1 cineálcheadaithe sa Chipir. Luaitear an mhais atá incheadaithe go teicniúil ar an bpláta seo, rud a chiallaíonn gur athraíodh é sa chéim reatha ceadaithe. Ní luaitear uasmhais an chónaisc atá incheadaithe go teicniúil ar an bpláta seo, rud a chiallaíonn nár athraíodh é sa chéim reatha ceadaithe. Ina theannta sin, ní luaitear an iontráil ‘0’, rud a chiallaíonn go bhfuil sé ceadaithe ag an bhfeithicil leantóir a tharraingt. Luaitear an uasmhais atá incheadaithe go teicniúil ar an gcéad acastóir ar an bpláta seo, rud a chiallaíonn gur athraíodh é sa chéim reatha ceadaithe. Ní luaitear an uasmhais atá incheadaithe go teicniúil ar an dara hacastóir ar an bpláta seo, rud a chiallaíonn nár athraíodh é sa chéim reatha ceadaithe.

Roinn C

Digit seiceála

1. Déanfar an digit seiceála a ríomh tríd an ríomh matamaiticiúil a shonraítear i bpointí 1.1. go 1.4. a dhéanamh.

1.1. Sann ar gach uimhir sa VIN a luach iarbhír matamaiticiúil agus sann ar gach litir an luach a shonraítear thíos:







A = 1 J = 1 S = 2 B = 2 K = 2 T = 3 C = 3 L = 3 U = 4 D = 4 M = 4 V = 5 E = 5 N = 5 W = 6 F = 6 P = 7 X = 7 G = 7 R = 9 Y = 8 H = 8 Z = 9

1.2. Iolraigh an luach atá sannta ar gach carachtar sa VIN faoin toisc ualúcháin suímh a shonraítear thíos:







1ú = 8 10ú = 9 2ú = 7 11ú = 8 3ú = 6 12ú = 7 4ú = 5 13ú = 6 5ú = 4 14ú = 5 6ú = 3 15ú = 4 7ú = 2 16ú = 3 8ú = 10 17ú = 2 9ú = digit seiceála

1.3. Cuir na torthaí a leanann as sin le chéile agus roinn an t-iomlán ar 11.

1.4. Tá an digit seiceála (uimhir 0 go 9 nó litir X) bunaithe ar an bhfuílleach codánach nó ar an bhfuílleach coibhéise deachúla (arna shlánú go dtí an míliú is gaire) mar a liostaítear sa tábla thíos.







Digit seiceála Fuílleach codánach Fuílleach coibhéise deachúla 0 0 0 1 1/11 0,091 2 2/11 0,182 3 3/11 0,273 4 4/11 0,364 5 5/11 0,455 6 6/11 0,545 7 7/11 0,634 8 8/11 0,727 9 9/11 0,818 X 10/11 0,909

CUID 3

DEIMHNIÚ AR CHINEÁLCHEADÚ AE (CÓRAS FEITHICLE)

Teachtaireacht maidir le cineálcheadú a dheonú / a shíneadh / a dhiúltú / a tharraingt siar ( 4 ) i leith cineál feithicle maidir leis an bpláta reachtúil agus an uimhir aitheantais feithicle, i gcomhréir leis na ceanglais a leagtar síos in Iarscríbhinn II a ghabhann le Rialachán (AE) 2021/535 [Cuir isteach tagairt don Rialachán seo], arna leasú go deireanach le Rialachán (AE) Uimh. …/…

Uimhir an deimhnithe ar chineálcheadú ón Aontas.

An chúis leis an síneadh / diúltú / tarraingt siar (4) :

ROINN I

(Le líonadh isteach i gcomhréir le Roinn I den teimpléad de Shamhail B in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)

ROINN II

(Le líonadh isteach i gcomhréir le Roinn II den teimpléad de Shamhail B in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)









Aguisín

a ghabhann le deimhniú ar chineálcheadú AE uimhir …

1. Faisnéis bhreise:

1.1. Tuairisc ghearr ar chineál na feithicle a mhéid a bhaineann lena struchtúr, toisí agus ábhair na gcomhpháirteanna:

2. Suíomh na huimhreach aitheantais feithicle:

3. Suíomh an phláta reachtúil:

4. Pláta reachtúil le haghaidh feithicil a tógadh go hilchéimneach: tá / níl (1)

5. Nótaí:









IARSCRÍBHINN III

SPÁS CHUN PLÁTAÍ CLÁRÚCHÁIN TOSAIGH AGUS CÚIL A GHLÉASADH AGUS A SHOCRÚ

CUID 1

Doiciméad faisnéise i ndáil le cineálcheadú AE do mhótarfheithiclí agus a leantóirí maidir leis an spás chun plátaí tosaigh agus cúil a ghléasadh agus a shocrú

SAMHAIL

Doiciméad faisnéise Uimh. … a bhaineann le cineálcheadú AE do mhótarfheithicil nó do leantóir maidir leis an spás chun plátaí clárúcháin tosaigh agus cúil a ghléasadh agus a shocrú.

Soláthrófar trí chóip den fhaisnéis a leanas, más infheidhme, agus áireofar liosta ábhair léi. Ní mór aon líníocht nó pictiúr a sholáthar ar scála iomchuí agus ar bhealach a bheidh mionsonraithe go leordhóthanach ar pháipéar de mhéid A4 nó ar fhillteán i bhformáid A4. Ní mór mionsonraí leordhóthanacha a bheith le feiceáil i ngrianghraif, más ann dóibh.

0.

0.1.

0.2.

0.2.1.

0.3.

0.3.1.

0.4.

0.5.

0.8.

0.9.

1.

1.1.

2.

2.4.

2.4.2.

2.4.2.3.

2.6.

9.

9.14.

9.14.1.

9.14.2.

9.14.3.

9.14.4.

9.14.5.

9.14.5.1.

9.14.5.2.

9.14.5.3.

9.14.5.4.

9.14.6.

9.14.7.

Nótaí míniúcháin

Bunaítear an doiciméad faisnéise seo ar an teimpléad a leagtar síos in Iarscríbhinn I a ghabhann le Rialachán Cur Chun Feidhme (AE) 2020/683 ón gCoimisiún agus líonfar isteach é leis an bhfaisnéis ábhartha faoi uimhreacha na bpointí a liostaítear thuas, mar a shainmhínítear sa teimpléad sin.

CUID 2

SONRAÍOCHTAÍ TEICNIÚLA

1. Chun críocha na hIarscríbhinne seo, beidh feidhm ag na sainmhínithe seo a leanas:

1.1. ciallaíonn “dromchla beagnach comhréidh” dromchla d’ábhar soladach, a d’fhéadfadh a bheith ina mhogall patrúnaithe nó gríl freisin, agus ga cuaire 3 000 mm ar a laghad aige;

1.2. ciallaíonn “dromchla mogaill phatrúnaithe” dromchla a bhfuil patrún cruthanna air amhail poill chruinne, ubhchruthacha, mhuileatacha, dhronuilleogacha nó chearnógacha atá scaipthe go cothrom ag eatraimh nach faide ná 15 mm;

1.3. ciallaíonn “dromchla gríle” dromchla a bhfuil barraí comhthreomhara air atá scaipthe go cothrom agus a bhfuil comhfhad nach faide ná 15 mm acu;

1.4. ciallaíonn “dromchla ainmniúil” dromchla atá foirfe go teoiriciúil ó thaobh na geoiméadrachta de gan neamhrialtachtaí dromchla amhail starrtha nó loig a chur san áireamh;

1.5. ciallaíonn “fadphlána meánach na feithicle” plána siméadrachta na feithicle nó, mura bhfuil an fheithicil siméadrach, an fadphlána ceartingearach a théann trí lár acastóirí na feithicle;

1.6. ciallaíonn “claonadh” céim an diallta uilligh i ndáil le plána ceartingearach.

2. Ceanglais theicniúla

2.1. Beidh feithiclí feistithe le spás chun plátaí clárúcháin cúil a ghléasadh agus a shocrú.

2.1.1. Beidh feithiclí i gcatagóirí M agus N feistithe freisin le spás chun plátaí clárúcháin tosaigh a ghléasadh agus a shocrú.

2.1.2. Beidh feithiclí i gcatagóir O2, O3 agus O4 feistithe le dhá spás ar leith chun plátaí clárúcháin cúil a ghléasadh agus a shocrú (i.e. chun gur féidir sainaithint roghnach feithicle tarraingthe a bheith ann i gcás ina n-éilíonn údarás náisiúnta é).

2.2. Cruth agus toisí an spáis chun pláta clárúcháin a ghléasadh

2.2.1. Beidh limistéar dronuilleogach i gceist leis an spás ainmnithe le haghaidh gléasta agus na híostoisí a leanas aige:

cibé acu (“pláta leathan”)

leithead: 520 mm

airde: 120 mm

nó (“pláta ard”)

leithead: 340 mm

airde: 240 mm.

2.3. Plátaí clárúcháin tosaigh agus cúil a ghléasadh agus a shocrú.

2.3.1. Beidh an spás chun pláta clárúcháin tosaigh nó cúil a ghléasadh comhdhéanta de dhromchla dronuilleogach comhréidh nó beagnach comhréidh.

2.3.1.1. Féadfaidh pláta nó brac cuibheora a bheith ina bhonn don spás chun pláta clárúcháin a ghléasadh i gcás ina soláthraítear mar threalamh caighdeánach é. Féadfar é a dhearadh ar bhealach a fhágfaidh nach mbeidh sé greamaithe den fheithicil ach amháin in éineacht le pláta clárúcháin.

2.3.1.2. Féadfaidh an monaróir feithiclí spásanna roghnacha nó malartacha a sholáthar le haghaidh plátaí clárúcháin ar an bhfeithicil ar choinníoll go gcomhlíontar na ceanglais leo freisin.

2.3.2. D’fhéadfadh poill nó bearnaí a bheith sa dromchla a bheidh le cumhdach ag pláta clárúcháin tosaigh nó cúil; ní bheidh na poill nó bearnaí sin níos mó ná 75 mm ar airde, áfach, gan a leithead a chur san áireamh.

2.3.3. D’fhéadfadh starrtha a bheith sa dromchla a bheidh le cumhdach ag pláta clárúcháin tosaigh nó cúil, ar choinníoll nach ngobann na starrtha sin amach níos mó ná 5,0 mm ón dromchla ainmniúil. Ní dhéanfar paistí d’ábhair atá an-bhog, amhail cúr nó feilt chun an pláta clárúcháin a stopadh de bheith ag crith, a chur san áireamh.

2.3.4. Beidh an spás chun pláta clárúcháin tosaigh nó cúil a ghléasadh leagtha amach ar bhealach a fhágann, le pláta tástála, mar a shainmhínítear i bpointe 3.4., á shocrú i gcomhréir le treoracha an mhonaróra, go gcomhlíontar na ceanglais a leanas:

2.3.4.1. Suíomh an spáis chun pláta clárúcháin tosaigh nó cúil a ghléasadh:

2.3.4.1.1. Beidh an spás chun pláta clárúcháin a ghléasadh chun tosaigh ar an bhfeithicil ar bhealach a fhágann go bhféadtar an pláta a chur go hiomlán laistigh den dá fhadphlána cheartingearacha chomhthreomhara a théann trí fhoircinn sheachtracha na feithicle, gan aon ghaireas amhairc neamhdhírigh a chur san áireamh. Ní bheidh an spás ainmnithe féin ar an bpointe is leithne den fheithicil.

2.3.4.1.2. Beidh an spás chun pláta clárúcháin a ghléasadh ar chúl na feithicle ar bhealach a fhágann go bhféadtar an pláta a chur go hiomlán laistigh den dá fhadphlána cheartingearacha chomhthreomhara a théann trí fhoircinn sheachtracha na feithicle, gan aon ghaireas amhairc neamhdhírigh a chur san áireamh. Ní bheidh an spás ainmnithe féin ar an bpointe is leithne den fheithicil.

2.3.4.1.3. Beidh plátaí clárúcháin tosaigh agus cúil ingearach (± 5°) le fadphlána meánach na feithicle, arna thomhas i lár an phláta.

2.3.4.2. Suíomh an phláta tosaigh agus cúil i ndáil leis an trasphlána ingearach:

2.3.4.2.1. Féadfaidh an pláta a bheith claonta ar an ingear nach lú ná – 5° agus nach mó ná 30°, ar choinníoll nach mó ná 1 500 mm ó dhromchla na talún é airde chiumhais uachtarach an phláta.

2.3.4.2.2. Féadfaidh an pláta a bheith claonta ar an ingear nach lú ná – 15° agus nach mó ná 5°, ar choinníoll gur mó ná 1 500 mm ó dhromchla na talún é airde chiumhais uachtarach an phláta.

2.3.4.3. Airde an phláta tosaigh agus cúil ó dhromchla na talún:

2.3.4.3.1. Ní bheidh ciumhais íochtarach an phláta tosaigh níos lú ná 100 mm ó dhromchla na talún.

2.3.4.3.2. Ní bheidh ciumhais íochtarach an phláta cúil níos lú ná 200 mm ó dhromchla na talún.

2.3.4.3.3. Ní bheidh airde chiumhais uachtarach an phláta tosaigh agus cúil níos mó ná 1 500 mm ó dhromchla na talún.

2.3.4.3.3.1. Maidir le feithiclí sainchuspóireacha, i gcás nach bhfuil sé indéanta an fhoráil maidir le hairde a chomhlíonadh le haghaidh spás an phláta clárúcháin tosaigh nó cúil de bharr thógáil na feithicle, féadfaidh an uasairde, de mhaolú ar phointe 2.3.4.3.3., a bheith níos mó ná 1 500 mm ar choinníoll go bhfuil sé chomh gar don teorainn agus is féidir i bhfianaise shaintréithe tógála na feithicle.

2.3.4.4. Infheictheacht gheoiméadrach:

2.3.4.4.1. Beidh plátaí tosaigh agus cúil sofheicthe sa spás iomlán laistigh de na ceithre phlána a leanas:

(a) an dá phlána cheartingearacha a theagmhaíonn le dhá chiumhais chliathánacha an phláta agus a chruthaíonn uillinn 30° arna tomhas amach ar chlé agus ar dheis an phláta chuig fadphlána meánach na feithicle;

(b) an plána a theagmhaíonn le ciumhais uachtarach an phláta agus a chruthaíonn uillinn arna tomhas os cionn 15° chuig an gcothrománach;

(c) an plána cothrománach trí chiumhais íochtarach an phláta, i gcás nach mó ná 1 500 mm airde chiumhais uachtarach an phláta ó dhromchla na talún;

(d) an plána a theagmhaíonn le ciumhais íochtarach an phláta agus a chruthaíonn uillinn arna tomhas faoi bhun 15° leis an gcothrománach, i gcás gur mó ná 1 500 mm airde chiumhais uachtarach an phláta ó dhromchla na talún.

Beidh an pláta tosaigh infheicthe i dtreo aghaidh na feithicle agus beidh an pláta cúil infheicthe i dtreo chúl na feithicle.

2.3.4.4.2. Ní bheidh aon ghné struchtúrach, fiú i gcás ina mbíonn sé go hiomlán trédhearcach, suite laistigh den spás a dtugtar tuairisc air thuas.

2.3.4.5. Ní bheidh an bhearna idir ciumhaiseanna an phláta gléasta agus socraithe agus dromchla iarbhír spás an phláta níos mó ná 5,0 mm feadh imlíne iomlán an phláta.

2.3.4.5.1. Féadfar an bhearna sin a shárú má thomhaistear ag poll nó bearna sa mhogall patrúnaithe nó idir na barraí comhthreomhara i ndromchla gríle é.

2.3.5. Déanfar suíomh agus cruth iarbhír an phláta gléasta agus socraithe mar a chinntear thuas, go háirithe an ga cuaire atá aige dá bharr, a chur san áireamh chun críche ceanglais gairis soilsithe an phláta clárúcháin cúil.

2.4. Ceanglais eile

2.4.1. Ní bheidh an pláta clárúcháin ina bhonn ná ina chuid de bhonn chun aon pháirt, comhpháirt nó gaireas feithicle eile a cheangal de, a ghléasadh nó a fháscadh air (e.g. ní féidir tacaí gairis soilsithe a shocrú ar phláta clárúcháin).

2.4.2. Ní éireoidh aon pháirt, pláta cuibheora, comhpháirt ná gaireas scaoilte ná scortha de thoradh ar phláta clárúcháin a bhaint.

2.4.3. Agus pláta clárúcháin socraithe, ní laghdófar a infheictheacht faoi ghnáthdhálaí úsáide mar gheall, go háirithe, ar chreathanna ná fórsaí dinimiciúla amhail fórsaí gaoithe tiomána.

2.4.4. Ní cheadaítear suíomh gléasta le haghaidh pláta clárúcháin a sholáthar a d’fhéadfadh casadh suas agus/nó síos níos faide ná na huillinneacha a leagtar síos i bpointí 2.3.4.2.1. agus 2.3.4.2.2. i ndáil le struchtúr na feithicle i ngnáthdhálaí tiomána (i.e. agus na doirse nó painéil rochtana dúnta).

2.4.5. I gcás ina ndearbhaíonn an monaróir feithiclí go bhfuil mótarfheithicil oiriúnach le hualaí a tharraingt (pointe 2.11.5. den doiciméad faisnéise dá dtagraítear in Airteagal 24(1) de Rialachán (AE) 2018/858) agus i gcás ina bhféadfaidh aon pháirt de ghaireas oiriúnach cúplála meicniúla, bíodh sé feistithe ar chineál na mótarfheithiclí nó ná bíodh, an spás le haghaidh gléasadh agus socrú an phláta clárúcháin cúil a cheilt (nó cuid de), beidh feidhm ag an méid seo a leanas:

(a) sonrófar go soiléir sna treoracha d'úsáideoir na mótarfheithicle (e.g. lámhleabhar úsáideora úinéir na feithicle) nach gceadaítear suiteáil gairis cúplála meicniúla nach furasta a bhaint nó a athshuíomh.

(b) sonrófar freisin go soiléir sna treoracha, i gcás ina mbeidh gaireas cúplála meicniúla feistithe, nach mór é a bhaint nó a athshuíomh nuair nach mbíonn sé á úsáid; agus

(c) i gcás cineálcheadú córais feithicle i gcomhréir le Rialachán Uimh. 55 ( 5 ) de chuid NA, áiritheofar i gcás forálacha maidir le baint, athshuíomh agus/nó suíomh eile go gcomhlíonfar go hiomlán iad freisin a mhéid a bhaineann le suiteáil soilsiúcháin agus spás chun an pláta clárúcháin cúil a ghléasadh agus a shocrú.

3. Nós imeachta tástála

3.1. Claonadh ingearach agus airde an phláta tástála clárúcháin ó dhromchla na talún a chinneadh.

3.1.1. Cuirfear an fheithicil ar dhromchla comhréidh cothrománach. Beidh na rothaí faoi stiúir dírithe sa suíomh díreach ar aghaidh agus beidh mais na feithicle coigeartaithe chuig an mais réidh le hoibriú, ach gan an tiománaí, sula ndéantar na tomhais.

3.1.2. I gcás ina mbíonn an fheithicil feistithe le crochadh hidrineomatach, hiodrálach nó neomatach nó le gaireas eile is féidir a choigeartú i ndáil leis an lód, tástálfar é leis an gcrochadh nó leis an ngaireas sa ghnáthdháil ord reatha, arna shonrú ag an monaróir.

3.1.3. I gcás ina mbíonn príomhthaobh infheicthe an phláta tástála clárúcháin dírithe síos, sloinnfear tomhas an chlaonta mar uillinn ísle.

3.2. Déanfar starrtha a thomhas go hingearach agus go díreach i dtreo an dromchla ainmniúil a bheidh le cumhdach ag an bpláta clárúcháin.

3.3. Déanfar an bhearna idir ciumhais an phláta tástála clárúcháin gléasta agus socraithe agus an dromchla a thomhas go hingearach agus go díreach i dtreo an dromchla iarbhír a bheidh le cumhdach ag an bpláta.

3.4. Beidh ceann amháin den dá mhéid a shonraítear i bpointe 2.2.1. agus tiús nach mó ná 4,0 mm ag an bpláta clárúcháin a úsáidtear chun comhréireacht a sheiceáil. Beidh ga 10 mm ag na coirnéil.

CUID 3

DEIMHNIÚ AR CHINEÁLCHEADÚ AE (CÓRAS FEITHICLE)

Teachtaireacht maidir le cineálcheadú a dheonú / a shíneadh / a dhiúltú / a tharraingt siar ( 6 ) i leith cineál feithicle maidir le spásanna na bplátaí clárúcháin i gcomhréir leis na ceanglais a leagtar síos in Iarscríbhinn III a ghabhann le Rialachán (AE) 2021/535 [Cuir isteach tagairt don Rialachán seo], arna leasú go deireanach le Rialachán (AE) Uimh. …/…

Uimhir an deimhnithe ar chineálcheadú ón Aontas.

An chúis leis an síneadh / diúltú / tarraingt siar (6) :

ROINN I

(Le líonadh isteach i gcomhréir le Roinn I den teimpléad de Shamhail B in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)

ROINN II

(Le líonadh isteach i gcomhréir le Roinn II den teimpléad de Shamhail B in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)









Aguisín

a ghabhann le deimhniú ar chineálcheadú AE uimhir …

1. Faisnéis bhreise:

1.1. Tuairisc ghearr ar chineál na feithicle a mhéid a bhaineann lena struchtúr, toisí agus ábhair na gcomhpháirteanna:

1.2. Tuairisc ar spásanna na bplátaí clárúcháin (tosaigh agus cúil):

2. Tá spás an phláta clárúcháin oiriúnach do mhéid pláta clárúcháin suas le (mm) a shocrú:

2.1. Tosach: 520 × 120 / 340 × 240 (2)

2.2. Cúl: 520 × 120 / 340 × 240 (2)

2.3. Dara pláta clárúcháin cúil i gcás feithiclí i gcatagóir O2, O3 agus O4: 520 × 120 / 340 × 240 (2)

4. Spás le haghaidh pláta clárúcháin cúil faoi cheilt i gcás ina bhfeistítear aon ghaireas cúplála meicniúla: tá / níl (2)

5. Nótaí:









IARSCRÍBHINN IV

CÓRAIS CUIMILTEOIRÍ AGUS NITEOIRÍ GAOTHSCÁTHA

CUID 1

Roinn A

Doiciméad faisnéise i ndáil le cineálcheadú AE do mhótarfheithiclí maidir lena gcórais cuimilteoirí agus niteoirí gaothscátha

SAMHAIL

Doiciméad faisnéise Uimh. … a bhaineann le cineálcheadú AE do mhótarfheithicil maidir lena chórais cuimilteoirí agus niteoirí gaothscátha.

Soláthrófar trí chóip den fhaisnéis a leanas, más infheidhme, agus áireofar liosta ábhair léi. Ní mór aon líníocht nó pictiúr a sholáthar ar scála iomchuí agus ar bhealach a bheidh mionsonraithe go leordhóthanach ar pháipéar de mhéid A4 nó ar fhillteán i bhformáid A4. Ní mór mionsonraí leordhóthanacha a bheith le feiceáil i ngrianghraif, más ann dóibh.

0.

0.1.

0.2.

0.2.1.

0.3.

0.3.1.

0.4.

0.5.

0.8.

0.9.

1.

1.1.

3.

3.2.

3.2.1.8.

3.2.5.

3.2.5.1.

3.2.5.2.

3.2.5.2.1.

3.2.5.2.2.

3.3.

3.3.1.1.

3.3.1.2.

3.3.2.

3.3.2.3.

3.4.

3.4.1.

3.4.2.

3.4.4.

3.4.4.5.

3.4.4.6.

4.

4.7.

9.

9.2.

9.4.

9.4.1.

9.5.

9.5.1.

9.5.1.1.

9.5.1.2.

9.5.1.3.

9.5.1.4.

9.5.1.5.

9.6.

9.6.1.

9.7.

9.7.1.

9.8.

9.8.2.

9.10.

9.10.3.

9.10.3.5.

9.10.3.5.1.

9.10.3.6.

9.10.3.6.1.

Nótaí míniúcháin

Bunaítear an doiciméad faisnéise seo ar an teimpléad a leagtar síos in Iarscríbhinn I a ghabhann le Rialachán Cur Chun Feidhme (AE) 2020/683 ón gCoimisiún agus líonfar isteach é leis an bhfaisnéis ábhartha faoi uimhreacha na bpointí a liostaítear thuas, mar a shainmhínítear sa teimpléad sin.

Roinn B

Doiciméad faisnéise i ndáil le cineálcheadú AE do chórais niteoirí gaothscátha mar aonaid theicniúla ar leithligh

SAMHAIL

Doiciméad faisnéise Uimh. … a bhaineann le cineálcheadú AE mar aonad teicniúil ar leithligh do chórais niteoirí gaothscátha.

Soláthrófar trí chóip den fhaisnéis a leanas, más infheidhme, agus áireofar liosta ábhair léi. Ní mór aon líníocht a sholáthar ar scála iomchuí agus ar bhealach a bheidh mionsonraithe go leordhóthanach ar pháipéar de mhéid A4 nó ar fhillteán i bhformáid A4. Ní mór mionsonraí leordhóthanacha a bheith le feiceáil i ngrianghraif, más ann dóibh.

I gcás ina mbíonn rialtáin leictreacha ag córais, ag comhpháirteanna nó ag aonaid theicniúla ar leithligh, dá dtagraítear sa doiciméad faisnéise seo, soláthrófar faisnéis a bhaineann lena bhfeidhmíocht.

0.

0.1.

0.2.

0.3.

0.3.1.

0.4.

0.5.

0.7.

0.8.

0.9.

9.7.

9.7.1.

Nótaí míniúcháin

Bunaítear an doiciméad faisnéise seo ar an teimpléad a leagtar síos in Iarscríbhinn I a ghabhann le Rialachán Cur Chun Feidhme (AE) 2020/683 ón gCoimisiún agus líonfar isteach é leis an bhfaisnéis ábhartha faoi uimhreacha na bpointí a liostaítear thuas, mar a shainmhínítear sa teimpléad sin.

CUID 2

SONRAÍOCHTAÍ TEICNIÚLA

1. Chun críocha na hIarscríbhinne seo, beidh feidhm ag na sainmhínithe seo a leanas:

1.1. ciallaíonn “réimse cuimilteora” an limistéar/na limistéir ar an ngaothscáth a dhéantar a chuimilt ag lann(a) cuimilteora agus an córas cuimilteoirí ag oibriú faoi ghnáthdhálaí;

1.2. ciallaíonn “oibríocht uaineach an chórais cuimilteoirí” modh oibriúcháin uathoibríoch neamhleanúnach an chórais cuimilteoirí, i gcás ina mbíonn tréimhse nuair a bhíonn na cuimilteoirí ina stad i suíomh stad sonrach ainmnithe tar éis gach timthriall iomlán;

1.3. ciallaíonn “rialtán niteoirí” gaireas lena ndéantar an córas niteoirí a ghníomhachtú agus a dhíghníomhachtú de láimh;

1.4. ciallaíonn “caidéal niteoirí” gaireas chun sreabhán a aistriú ó thaiscumar stórála an chórais niteoirí go dtí aghaidh sheachtrach an ghaothscátha;

1.5. ciallaíonn “buinne” gaireas a dhíríonn sreabhán ar an ngaothscáth;

1.6. ciallaíonn “córas lánphrímeáilte” córas a gníomhachtaíodh ar an ngnáthbhealach ar feadh tréimhse ama agus inar aistríodh sreabhán tríd an gcaidéal, tríd an bhfeadánra agus amach as an mbuinne/na buinní;

1.7. ciallaíonn “limistéar glanta” an limistéar a bhí salach roimhe agus nach bhfuil aon rian de bhraonta agus salachar fágtha air tar éis dó a bheith go hiomlán triomaithe;

1.8. ciallaíonn “achar radhairc A” limistéar tástála A mar a shainmhínítear i mír 2.2 d’Iarscríbhinn 21 a ghabhann le Rialachán Uimh. 43 de chuid NA maidir le forálacha aonfhoirmeacha a bhaineann le hábhair gloinithe sábháilteachta agus a suiteáil ar fheithiclí a cheadú ( 7 );

1.9. ciallaíonn “achar radhairc B” limistéar tástála laghdaithe B mar a shainmhínítear i mír 2.4. d’Iarscríbhinn 21 a ghabhann le Rialachán Uimh. 43 de chuid NA, gan an limistéar a shainmhínítear i mír 2.4.1. a eisiamh. (i.e. cuirtear achar radhairc A san áireamh);

1.10. ciallaíonn “córas tagartha tríthoiseach” greille tagartha mar a dtugtar tuairisc air in Iarscríbhinn 1 a ghabhann leis an Réiteach Comhdhlúite maidir le Déanamh Feithiclí (R.E.3);

1.11. ciallaíonn “máistirlasc rialaithe na feithicle” an gaireas trínar féidir an córas leictreonaice atá ar bord na feithicle a athrú óna bheith múchta, mar a bheadh i gcás ina bhfuil an fheithicil páirceáilte gan an tiománaí istigh inti, chuig a gnáthmhodh oibríochta.

2. Ceanglais theicniúla

2.1. Córas cuimilteoirí gaothscátha.

2.1.1. Maidir le gach feithicil a bhfuil gaothscáth feistithe inti, beidh córas cuimilteoirí gaothscátha ina threalamh aici a bheidh in ann oibriú nuair a ghníomhachtaítear máistirlasc rialaithe na feithicle, gan aon ghníomhaíocht ón tiománaí seachas an rialú oibriúcháin, atá de dhíth chun an córas cuimilteoirí gaothscátha a thosú agus a stopadh, a lascadh ann.

2.1.1.1. Beidh géag cuimilteora amháin nó níos mó agus lann cuimilteora orthu atá éasca le hathsholáthar sa chóras cuimilteoirí gaothscátha.

2.1.2. Cumhdóidh réimse cuimilteora an ghaothscátha 98 % ar a laghad d’achar radhairc A.

2.1.3. Cumhdóidh réimse cuimilteora an ghaothscátha 80 % ar a laghad d’achar radhairc B.

2.1.4. Comhlíonfaidh réimse cuimilteora an ghaothscátha ceanglais phointe 2.1.2. agus 2.1.3. agus an córas ag oibriú ag minicíocht buille a chomhfhreagraíonn do phointe 2.1.5.1. agus tástálfar é faoi na coinníollacha mar a leagtar amach i bpointí 3.1.10. agus 3.1.10.3.

2.1.5. Beidh dhá shocrú minicíochta buille ar a laghad ag an gcóras cuimilteoirí gaothscátha:

2.1.5.1. Minicíocht amháin nach lú ná 10 agus nach mó ná 55 thimthriall sa nóiméad.

2.1.5.2. Minicíocht amháin nach lú ná 45 thimthriall foriomlán sa nóiméad.

2.1.5.3. Beidh an difríocht idir an socrú minicíochta buille is airde agus is ísle 15 thimthriall sa nóiméad ar a laghad.

2.1.5.4. Féadfar oibriú uaineach an chórais cuimilteoirí gaothscátha a úsáid chun ceanglais phointí 2.1.5.1. go 2.1.5.3. a chomhlíonadh.

2.1.6. Tástálfar na minicíochtaí dá dtagraítear i bpointí 2.1.5. go 2.1.5.3. faoi na coinníollacha a leagtar amach i bpointí 3.1.1. go 3.1.6. agus 3.1.8.

2.1.7. I gcás ina stoptar an córas cuimilteoirí gaothscátha de thoradh an rialú oibriúcháin a lascadh as, fillfidh an géag/na géaga cuimilteora agus an lann/na lanna ar an suíomh ina mbíonn siad nuair nach mbíonn siad ag obair.

2.1.8. Beidh an córas cuimilteoirí gaothscátha in ann loiceadh a sheasamh ar feadh 15 shoicind ar a laghad. Ceadaítear gairis cosanta ciorcaid uathoibríocha a úsáid, ar choinníoll nach n-éilítear aon ghníomhaíocht le haghaidh athshocrú a d’fhéadfadh a bheith ann seachas an rialú oibriúcháin cuimilteora gaothscátha a oibriú.

2.1.9. Tástálfar an cumas chun loiceadh an chórais cuimilteoirí gaothscátha a sheasamh dá dtagraítear i bpointe 2.1.8. faoi na coinníollacha mar a leagtar amach i bpointe 3.1.7.

2.1.10. I gcás nach mbíonn an suíomh ina mbíonn géag(a) nó lann(a) an chuimilteora gaothscátha lasmuigh d’achar radhairc B, beifear in ann lann(a) an chuimilteora a chur as a áit de láimh ar bhealach gur féidir lann(a) an chuimilteora a ardú óna suíomh ar an ngaothscáth ionas gur féidir an gaothscáth a ghlanadh de láimh.

2.1.11. Beidh an córas cuimilteoirí gaothscátha in ann oibriú ar feadh 120 soicind ar ghaothscáth tirim i dteocht chomhthimpeallach – 18 °C, gan díghrádú ar an bhfeidhmíocht.

2.1.12. Tástálfar feidhmíocht an chórais cuimilteoirí gaothscátha ag – 18 °C faoi na coinníollacha mar a leagtar amach i bpointe 3.1.11.

2.1.13. Leanfaidh an córas cuimilteoirí gaothscátha de cheanglais phointe 2.1.2. a chomhlíonadh gan aon díghrádú ar éifeachtúlacht, agus é ag oibriú ag an uasmhinicíocht agus nuair a bhíonn an fheithicil á cur faoi aerluas coibhneasta atá comhionann le 80 % d’uasluas deartha na feithicle nó 160 km/u, cibé acu is ísle. Ullmhófar achar radhairc A an ghaothscátha i gcomhréir le pointí 3.1.8. agus 3.1.9. Déanfar na héifeachtaí aeraidinimiciúla atá bainteach le méid agus cruth an ghaothscátha, géag(a) an chuimilteora agus lann(a) an chuimilteora a fhíorú faoi na coinníollacha sin, agus pointe 3.1.9.1 á chur san áireamh freisin. Le linn na tástála, fanfaidh lann an chuimilteora i dteagmháil leis an ngaothscáth agus ní cheadófar éirí iomlán. Fanfaidh lann(a) an chuimilteora i dteagmháil iomlán leis an ngaothscáth sa limistéar mar a bhunaítear i bpointe 2.1.2. ar feadh gach timthriall iomlán agus ní cheadófar aon éirí páirteach le linn an bhuille suas chomh maith leis an mbuille síos.

2.2. Córas niteoirí gaothscátha.

2.2.1. Maidir le gach feithicil a bhfuil gaothscáth feistithe inti, beidh córas niteoirí gaothscátha ina threalamh aici a bheidh in ann oibriú nuair a ghníomhachtaítear máistirlasc rialaithe na feithicle, agus atá in ann ualaí agus brúnna a leanann as buinní a phlugáil agus an córas a ghníomhrú a sheasamh i gcomhréir leis an nós imeachta a leagtar amach i bpointí 3.2.1.1. go 3.2.1.1.2.

2.2.2. Ní dhéanfar difear d’fheidhmíocht an chórais niteoirí gaothscátha trí nochtadh do na timthriallta teochta i gcomhréir le pointí 3.2.1. go 3.2.5.

2.2.3. Beidh an córas niteoirí gaothscátha in ann sreabhán a spraeáil ar sprioclimistéar an ghaothscátha, gan aon rian sceite, díchónascadh aon fheadánra agus mífheidhmiú aon bhuinne, ag gnáthdhálaí nuair a chuirtear faoi theochtaí comhthimpeallacha idir – 18 °C agus 80°C é. Ina theannta sin, nuair a bhíonn na buinní blocáilte, ní léireoidh an córas aon rian sceite agus díchónascadh aon fheadánra ach oiread.

2.2.4. Beidh an córas niteoirí gaothscátha in ann sreabhán leordhóthanach a sheachadadh chun 60 % ar a laghad d’achar radhairc A a ghlanadh, faoi na coinníollacha a leagtar amach i bpointí 3.2.6. go 3.2.6.4.

2.2.5. Beifear in ann an córas niteoirí gaothscátha a ghníomhachtú de láimh trí bhíthin an rialtáin niteoirí. Ina theannta sin, beifear in ann gníomhachtú agus díghníomhachtú an chórais a chomhordú agus a chomhcheangal freisin le haon chóras feithicle eile.

2.2.6. Beidh inniúlacht an taiscumair ina mbeidh an leacht ≥ 1.0 lítear.

3. Nós imeachta tástála

3.1. Coinníollacha tástála an chórais cuimilteoirí gaothscátha.

3.1.1. Déanfar na tástálacha a dtugtar tuairisc orthu thíos faoi na coinníollacha mar a luaitear i bpointí 3.1.2. go 3.1.5. mura sonrófar a mhalairt.

3.1.2. Beidh an teocht chomhthimpeallach idir 5°C agus 40°C.

3.1.3. Beidh an gaothscáth fliuch an t-am ar fad.

3.1.4. I gcás chóras leictreonach cuimilteoirí gaothscátha, comhlíonfar na coinníollacha breise a leanas.

3.1.4.1. Beidh gach cadhnra luchtaithe go hiomlán ag tús na tástála.

3.1.4.2. Rithfidh an t-inneall, má tá sé feistithe, ar luas nach mó ná 30 % den luas a chomhfhreagraíonn dá aschur cumhachta uasta. I gcás ina gcruthaítear nach féidir é sin a dhéanamh, áfach, mar gheall ar straitéisí sonracha rialaithe innill, mar shampla i gcás feithiclí hibrideacha leictreacha, cinnfear cás réalaíoch agus luasanna innill, easpa thréimhsiúil nó easpa iomlán d’inneall a bheith ar siúl á gcur san áireamh le linn gnáthdhálaí tiomána. I gcás inar féidir leis an gcóras cuimilteoirí gaothscátha na ceanglais a chomhlíonadh gan inneall a bheith ar siúl, ní gá don inneall a bheith ar siúl.

3.1.4.3. Lascfar na ceannlampaí léis mhaolaithe ann.

3.1.4.4. Beidh gach córas téimh, aerála, díreoite agus dínéalaithe atá feistithe (beag beann ar an suíomh san fheithicil) ag oibriú ar uasídiú leictreachais.

3.1.5. Beidh córais cuimilteoirí aeir chomhbhrúite nó folús-oibrithe in ann feidhmiú go leanúnach ag na minicíochtaí buille forordaithe cibé luas an innill agus ualach innill nó íosleibhéil nó uasleibhéil luchtaithe cadhnra arna sonrú ag an monaróir le haghaidh gnáthoibriúcháin.

3.1.6. Comhlíonfar ceanglais phointí 2.1.5. go 2.1.5.3. le minicíochtaí buille an chórais cuimilteoirí gaothscátha tar éis réamh-am oibriúcháin 20 nóiméad ar ghaothscáth fliuch.

3.1.7. Measfar go mbeidh ceanglais phointe 2.1.8. comhlíonta nuair a bheidh géaga an chuimilteora srianta i suíomh a chomhfhreagraíonn do leath timthrialla, ar feadh tréimhse 15 shoicind agus an rialtán cuimilteoirí gaothscátha socraithe ag an uasmhinicíocht buille.

3.1.8. Beidh aghaidh sheachtrach an ghaothscátha díbhealaithe go maith trí bhíthin biotáille mheitileach nó díbhealaitheoir coibhéiseach. Tar éis a thriomaithe, cuirfear tuaslagán amóinia nach lú ná 3 % agus nach mó ná 10 % air. Ligfear don dromchla triomú arís agus cuimleofar ansin é le héadach cadáis tirim.

3.1.9. Cuirfear bratú den mheascán tástála, i gcomhréir leis na sonraíochtaí mar a leagtar síos i bpointe 4., go haonfhoirmeach ar dhromchla seachtrach an ghaothscátha agus ligfear dó triomú.

3.1.9.1. I gcás inar ullmhaíodh aghaidh sheachtrach an ghaothscátha i gcomhréir le pointí 3.1.8. agus 3.1.9., féadfar an córas niteoirí gaothscátha a úsáid le linn na dtástálacha is infheidhme.

3.1.10. Cinnfear réimse cuimilteoirí an chórais cuimilteoirí gaothscátha, dá dtagraítear i bpointe 2.1.4., mar a leanas:

3.1.10.1. Déileálfar le haghaidh sheachtrach an ghaothscátha i gcomhréir le pointí 3.1.8. agus 3.1.9.

3.1.10.2. D’fhonn a fhíorú go gcomhlíontar ceanglais phointí 2.1.2. agus 2.1.3., gníomhachtófar an córas cuimilteoirí gaothscátha, agus pointe 3.1.9.1. á chur san áireamh, agus déanfar rian an réimse cuimilteora agus cuirfear i gcomparáid le rian achair radhairc A agus B é.

3.1.10.3. D’fhéadfadh an tseirbhís theicniúil nós imeachta tástála malartach a chomhaontú (e.g. tástáil fhíorúil) chun cheanglais phointí 2.1.2. agus 2.1.3. a fhíorú.

3.1.11. Comhlíonfar ceanglais phointe 2.1.11. ag teocht chomhthimpeallach – 18 ± 3°C ina mbeidh an fheithicil stóráilte ar feadh ceithre huaire an chloig ar a laghad. Ullmhófar an fheithicil chun oibriú faoi na coinníollacha a leagtar amach i bpointí 3.1.4. agus 3.1.5. Le linn na tástála, beidh an córas cuimilteoirí ag oibriú mar is gnáth, ach ag an uasmhinicíocht buille. Ní gá breathnú ar réimse an chuimilteora.

3.2. Coinníollacha tástála an chórais niteoirí gaothscátha.

3.2.1. Tástáil Uimh. 1 Líonfar an córas niteoirí gaothscátha le huisce, beidh sé lánphrímeáilte agus cuirfear i dteocht chomhthimpeallach 20 ± 2°C ar feadh ceithre huaire an chloig ar a laghad é. Cobhsófar an t-uisce ag an teocht sin.

3.2.1.1. Plugáilfear gach asraon buinne ag an suíomh ina dtéann an sreabhán amach na buinní sin, agus gníomhrófar an rialtán niteoirí gaothscátha sé huaire in aon nóiméad amháin, ar feadh trí shoicind ar a laghad gach uair acu.

3.2.1.1.1. I gcás ina gcumhachtaítear an córas niteoirí gaothscátha ag fuinneamh matánach an tiománaí, beidh an fórsa a chuirtear i bhfeidhm 11.0 go 13.5 daN i gcás caidéal lámhoibrithe. Beidh an fórsa a chuirtear i bhfeidhm 40.0 to 44.5 daN i gcás caidéal cosoibrithe.

3.2.1.1.2. I gcás caidéil leictreacha, ní bheidh an voltas tástála níos lú ná an voltas rátaithe agus níos mó ná an voltas tástála móide 2 Volta.

3.2.1.2. Beidh feidhmíocht an chórais niteoirí gaothscátha ag deireadh na tástála i gcomhréir le pointe 2.2.3.

3.2.2. Tástáil Uimh. 2 Líonfar an córas niteoirí gaothscátha le huisce, beidh sé lánphrímeáilte agus cuirfear i dteocht chomhthimpeallach – 18 ± 3°C ar feadh ceithre huaire an chloig ar a laghad é. Ní gá don uisce a bheidh cobhsaithe ag an teocht sin.

3.2.2.1. Gníomhrófar an rialtán niteoirí gaothscátha sé huaire in aon nóiméad amháin, gach uair ar feadh trí shoicind ar a laghad, i gcomhréir le pointí 3.2.1.1.1. agus 3.2.1.1.2. Cuirfear an córas i dteocht chomhthimpeallach 20 ± 2°C ansin go dtí go mbíonn an t-oighear go hiomlán díreoite. Ní gá don uisce a bheidh cobhsaithe ag an teocht sin. Fíorófar feidhmíocht an chórais niteoirí gaothscátha ansin tríd an gcóras a ghníomhrú i gcomhréir le pointí 3.2.1.1. agus 3.2.1.2.

3.2.3. Tástáil Uimh. 3 Tástáil nochta timthrialla teochta ísle

3.2.3.1. Líonfar an córas niteoirí gaothscátha le huisce, beidh sé lánphrímeáilte agus cuirfear i dteocht chomhthimpeallach – 18 ± 3°C ar feadh ceithre huaire an chloig ar a laghad é ionas go mbeidh mais iomlán an uisce sa chóras niteoirí reoite. Cuirfear an córas i dteocht chomhthimpeallach 20 ± 2°C ansin go dtí go mbíonn an t-oighear go hiomlán díreoite, ach in aon chás nach faide ná ceithre huaire an chloig. Athdhéanfar an timthriall reoite/díreoite sin sé huaire. Ar deireadh, nuair a chuirtear an córas niteoirí gaothscátha sa teocht chomhthimpeallach 20 ± 2°C agus nuair a bhíonn an t-oighear go hiomlán díreoite, cé nach gá an t-uisce a bheith cobhsaithe ag an teocht sin, fíorófar feidhmíocht an chórais niteoirí gaothscátha tríd an gcóras a ghníomhrú i gcomhréir le pointí 3.2.1.1. agus 3.2.1.2.

3.2.3.2. Líonfar an córas niteoirí gaothscátha agus beidh sé lánphrímeáilte le sreabhán niteoirí gaothscátha teochta ísle atá comhdhéanta de 50 % tuaslagán meatánól, nó de rogha air sin alcól iseapróipile, in uisce de chruas nach mó ná 205 mg/l (Ca). Cuirfear an córas i dteocht chomhthimpeallach – 18 ± 3°C ar feadh ceithre huaire an chloig ar a laghad. Ní gá don sreabhán a bheidh cobhsaithe ag an teocht sin. Fíorófar feidhmíocht an chórais niteoirí gaothscátha ansin tríd an gcóras a ghníomhrú i gcomhréir le pointí 3.2.1.1. agus 3.2.1.2.

3.2.4. Tástáil Uimh. 4 Tástáil nochta timthrialla teochta airde

3.2.4.1. Má bhíonn aon chuid den chóras niteoirí gaothscátha suite san urrann innill, líonfar an córas le huisce, beidh sé lánphrímeáilte agus cuirfear i dteocht chomhthimpeallach 80 ± 3°C ar feadh ocht n-uaire an chloig ar a laghad é. Ní gá don uisce a bheidh cobhsaithe ag an teocht sin. Fíorófar feidhmíocht an chórais niteoirí gaothscátha ansin tríd an gcóras a ghníomhrú i gcomhréir le pointí 3.2.1.1. agus 3.2.1.2.

3.2.4.2. Mura mbíonn aon chuid den chóras niteoirí gaothscátha suite san urrann innill, líonfar an córas le huisce, beidh sé lánphrímeáilte agus cuirfear i dteocht chomhthimpeallach 80 ± 3°C ar feadh ocht n-uaire an chloig ar a laghad é. Ní gá don uisce a bheidh cobhsaithe ag an teocht sin. Ina dhiaidh sin, cuirfear an córas i dteocht chomhthimpeallach 20 ± 2°C é. Nuair a bheidh teocht an uisce cobhsaithe, fíorófar feidhmíocht an chórais niteoirí gaothscátha tríd an gcóras a ghníomhrú i gcomhréir le pointí 3.2.1.1. agus 3.2.1.2. Tar éis é sin, líonfar an córas le huisce, beidh sé lánphrímeáilte agus cuirfear i dteocht chomhthimpeallach 60 ± 3°C ar feadh ocht n-uaire an chloig ar a laghad é. Ní gá don uisce a bheidh cobhsaithe ag an teocht sin. Fíorófar feidhmíocht an chórais niteoirí gaothscátha ansin tríd an gcóras a ghníomhrú i gcomhréir le pointí 3.2.1.1. agus 3.2.1.2. De rogha air sin, féadfaidh an monaróir a iarraidh go dtástálfar an córas niteoirí gaothscátha faoi na coinníollacha a leagtar amach i bpointe 3.2.4.1.

3.2.5. Déanfar na tástálacha niteoirí gaothscátha a leagtar amach i bpointí 3.2.1. go 3.2.4.2. de réir oird ar an gcóras niteoirí gaothscátha céanna. Féadfar an córas a thástáil mar atá sé suiteáilte ar an gcineál feithicle dá bhfuil cineálcheadú AE á lorg, nó ar leithligh. I gcás ina bhfuil cineálcheadú AE á lorg le haghaidh aonad teicniúil ar leithligh, déanfar an córas a thástáil ar leithligh.

3.2.6. Tástáil Uimh. 5 Tástáil cumais córais niteoirí gaothscátha

3.2.6.1. Líonfar an córas niteoirí gaothscátha le huisce agus beidh sé lánphrímeáilte. Agus an fheithicil ina stad agus gan aon éifeacht shuntasach gaoithe, féadfar an buinne/na buinní a choigeartú le bheith dírithe ar an sprioclimistéar ar aghaidh sheachtrach an ghaothscátha.

3.2.6.2. Déileálfar le haghaidh sheachtrach an ghaothscátha mar a leagtar amach i bpointí 3.1.8. agus 3.1.9.

3.2.6.3. Gníomhrófar an córas niteoirí gaothscátha i gcomhréir le treoracha an mhonaróra, agus pointí 3.2.1.1.1. agus 3.2.1.1.2. á gcur san áireamh. Ní rachaidh fad na tástála thar 10 dtimthriall iomlán oibríochta uathoibríche an chórais cuimilteoirí gaothscátha agus é ag oibriú ag an uasmhinicíocht buille.

3.2.6.4. D’fhonn a fhíorú go gcomhlíonfar ceanglais phointe 2.2.4., déanfar rian den limistéar ábhartha glanta agus cuirfear i gcomparáid le rian achar radhairc A é. Más léir don bhreathnóir go bhfuil na ceanglais comhlíonta, ní éilítear go n-ullmhófar na rianta.

3.2.7. Déanfar an tástáil mar a leagtar amach i bpointí 3.2.6. go 3.2.6.4. i gcónaí ar an gcineál feithicle dá bhfuil cineálcheadú AE á lorg, fiú i gcás ina bhfuil aonad teicniúil ar leithligh formheasta suiteáilte ar an bhfeithicil.

4. Sonraíochtaí an mheascáin tástála chun na córais cuimilteoirí agus niteoirí gaothscátha a thástáil.

4.1. Beidh an méid a leanas sa mheascán tástála dá dtagraítear i bpointe 3.1.9.:

4.1.1. Uisce, le cruas níos lú ná 205 mg/l (Ca): 92,5 % de réir toirte.

4.1.2. Salann sáithithe uiscí (clóiríd sóidiam), tuaslagán: 5,0 % de réir toirte.

4.1.3. Deannach, i gcomhréir le sonraíochtaí phointí 4.1.3.1. go 4.1.3.2.6. thíos: 2,5 % de réir toirte.

4.1.3.1. Sonraíochtaí na hanailíse deannaigh tástála

4.1.3.1.1. 68 ± 1 % SiO2 de réir maise

4.1.3.1.2. 4 ± 1 % Fe2O3 de réir maise

4.1.3.1.3. 16 ± 1 % Al2O3 de réir maise

4.1.3.1.4. 3 ± 1 % CaO de réir maise

4.1.3.1.5. 1,0 ± 0,5 % MgO de réir maise

4.1.3.1.6. 4 ± 1 % Alcailí de réir maise

4.1.3.1.7. 2,5 ± 0,5 % Caillteanas ar adhaint de réir maise

4.1.3.2. Sonraíochtaí mhéid-dáileachán na gcáithníní i ndeannach de ghrád-cúrsa

4.1.3.2.1. 12 ± 2 % de 0 go 5 μm méid cáithnín

4.1.3.2.2. 12 ± 3 % de 5 go 10 μm méid cáithnín

4.1.3.2.3. 14 ± 3 % de 10 go 20 μm méid cáithnín

4.1.3.2.4. 23 ± 3 % de 20 go 40 μm méid cáithnín

4.1.3.2.5. 30 ± 3 % de 40 go 80 μm méid cáithnín

4.1.3.2.6. 9 ± 3 % de 80 go 200 μm méid cáithnín

CUID 3

Roinn A

DEIMHNIÚ AR CHINEÁLCHEADÚ AE (CÓRAS FEITHICLE)

Teachtaireacht maidir le cineálcheadú a dheonú / a shíneadh / a dhiúltú / a tharraingt siar ( 8 ) i leith cineál feithicle maidir leis na córais cuimilteoirí agus niteoirí gaothscátha, i gcomhréir leis na ceanglais a leagtar síos in Iarscríbhinn IV a ghabhann le Rialachán (AE) 2021/535 [Cuir isteach tagairt don Rialachán seo], arna leasú go deireanach le Rialachán (AE) Uimh. …/…

Uimhir an deimhnithe ar chineálcheadú ón Aontas.

An chúis leis an síneadh / diúltú / tarraingt siar (8) :

ROINN I

(Le líonadh isteach i gcomhréir le Roinn I den teimpléad de Shamhail B in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)

ROINN II

(Le líonadh isteach i gcomhréir le Roinn II den teimpléad de Shamhail B in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)









Aguisín

a ghabhann le huimhir an deimhnithe ar chineálcheadú AE…

1. Faisnéis bhreise:

1.1. Tuairisc ghearr ar chineál na feithicle a mhéid a bhaineann lena struchtúr, toisí agus ábhair na gcomhpháirteanna:

1.2. Tuairisc ar mhodh oibriúcháin na gcóras cuimilteoirí agus niteoirí:

1.3. Tuairisc mhionsonraithe ar an gcóras cuimilteoirí (i.e. líon na lann, faid na lann, toisí na géige cuimilteora, etc.):

1.4. Tuairisc mhionsonraithe ar an gcóras niteoirí (i.e. líon na mbuinní, líon na mbéalóg easraoin in aghaidh an bhuinne, coimeádán stórála sreabháin, osán líne niteora agus a ngléasadh ar chaidéil agus ar bhuinní, etc.)

1.5. Inniúlacht stórála sreabháin (lítear):

1.6. Uasluas deartha na feithicle (km/u):

2. Taobh an stiúrtha: ar chlé / ar dheis (2)

3. Córais stiúrtha ar dheis agus stiúrtha ar chlé malairte scáthánaí: tá / níl (2)

4. Bacóir aeraidinimiciúil feistithe ar an ngéag chuimilteora / ar an lann chuimilteora (2) ar thaobh an tiománaí / sa lár / ar thaobh an phaisinéara / … (2)

5. Nótaí:

Roinn B

DEIMHNIÚ AR CHINEÁLCHEADÚ AE (AONAD TEICNIÚIL AR LEITHLIGH)

Teachtaireacht maidir le cineálcheadú a dheonú / a shíneadh / a dhiúltú / a tharraingt siar ( 9 ) i leith aonad teicniúil ar leithligh maidir leis an gcineál córais niteoirí gaothscátha i gcomhréir leis na ceanglais a leagtar síos in Iarscríbhinn IV a ghabhann le Rialachán (AE) 2021/535 [Cuir isteach tagairt don Rialachán seo], arna leasú go deireanach le Rialachán (AE) Uimh. …/…

Uimhir an deimhnithe ar chineálcheadú AE.

An chúis leis an síneadh / diúltú / tarraingt siar (9) :

ROINN I

(Le líonadh isteach i gcomhréir le Roinn I den teimpléad de Shamhail C in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)

ROINN II

(Le líonadh isteach i gcomhréir le Roinn II den teimpléad de Shamhail C in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)









Aguisín

a ghabhann le deimhniú ar chineálcheadú AE uimhir …

1. Faisnéis bhreise:

1.1. Tuairisc achomair ar chineál an aonaid theicniúil ar leithligh:

1.2. Tuairisc mhionsonraithe ar an gcóras niteoirí:

1.2.1. Líon na mbuinní:

1.2.2. Líon na mbéalóg easraoin in aghaidh an bhuinne:

1.2.3. Tuairisc ar osáin líne niteoirí agus a ngléasadh ar chaidéal agus ar bhuinní:

1.2.4. Tuairisc ar chaidéal an niteora:

1.2.5. Inniúlacht stórála sreabháin (lítear):

2. Oiriúnach do thaobh an stiúrtha: ar chlé / ar dheis (3)

3. Féadtar aon chuid den chóras a bheith suite san urrann innill: tá / níl (3)

4. Aonad teicniúil ar leithligh: uilíoch / sonrach don fheithicil (3)

5. Nótaí:

6. Liosta na gcineálacha feithicle a bhfuil aonad teicniúil ar leithligh formheasta dóibh (i gcás inarb infheidhme):

Roinn C

MARC CINEÁLCHEADAITHE AE MAIDIR LE HAONAD TEICNIÚIL AR LEITHLIGH

1. Beidh an méid a leanas i marc cineálcheadaithe AE maidir le haonaid theicniúla ar leithligh dá dtagraítear in Airteagal 38(2) de Rialachán (AE) 2018/858:

1.1. Dronuilleog timpeall ar an litir ‘e’ sa chás íochtair, agus uimhir shainiúil an Bhallstáit a bhronn an cineálcheadú AE don chomhpháirt nó don aonad teicniúil ar leithligh i gcomhréir leis an méid a leanas:







1 don Ghearmáin 2 don Fhrainc 3 don Iodáil 4 don Ísiltír 5 don tSualainn 6 don Bheilg 7 don Ungáir 8 do Phoblacht na Seice 9 don Spáinn 13 do Lucsamburg 12 don Ostair 17 don Fhionlainn 18 don Danmhairg 19 don Rómáin 20 don Pholainn 21 don Phortaingéil 23 don Ghréig 24 d’Éirinn 25 don Chróit 26 don tSlóivéin 27 don tSlóvaic 29 don Eastóin 32 don Laitvia 34 don Bhulgáir 36 don Liotuáin 49 don Chipir 50 do Mhálta

1.2. I gcóngaracht na dronuilleoige, dhá dhigit a thugann le fios an tsraith leasuithe ina leagtar síos na ceanglais a chomhlíonann an t-aonad teicniúil ar leithligh seo, “00” faoi láthair, agus spás ina dhiaidh sin agus an uimhir cúig dhigit dá dtagraítear i bpointe 2.4. d’Iarscríbhinn IV de Rialachán (AE) 2018/858.

2. Beidh marc cineálcheadaithe AE maidir le haonaid theicniúla ar leithligh doscriosta agus inléite go soiléir.

3. Léirítear sampla de mharc cineálcheadaithe AE le haghaidh aonaid theicniúil ar leithligh i bhFíor 1.

Fíor 1

Sampla de mharc cineálcheadaithe AE le haghaidh aonaid theicniúil ar leithligh

Nóta míniúcháin

Eochair D’eisigh an Ísiltír cineálcheadú AE maidir le haonad teicniúil ar leithligh faoin uimhir 00406. Tugann an chéad dá dhigit “00” le fios gur formheasadh an t-aonad teicniúil ar leithligh i gcomhréir leis na Rialachán seo.









IARSCRÍBHINN V

ROTHGHARDAÍ

CUID 1

Doiciméad faisnéise i ndáil le cineálcheadú AE d’fheithiclí maidir le rothghardaí

SAMHAIL

Doiciméad faisnéise Uimh. … a bhaineann le cineálcheadú AE d’fheithicil maidir le rothghardaí.

Soláthrófar trí chóip den fhaisnéis a leanas, más infheidhme, agus áireofar liosta ábhair léi. Ní mór aon líníocht nó pictiúr a sholáthar ar scála iomchuí agus ar bhealach a bheidh mionsonraithe go leordhóthanach ar pháipéar de mhéid A4 nó ar fhillteán i bhformáid A4. Ní mór mionsonraí leordhóthanacha a bheith le feiceáil i ngrianghraif, más ann dóibh.

0.

0.1.

0.2.

0.2.1.

0.3.

0.3.1.

0.4.

0.5.

0.8.

0.9.

1.

1.1.

1.3.

1.3.2.

1.3.3.

2.

2.3.

2.3.1.

2.3.2.

2.3.3.

2.3.4.

2.4.

2.4.1.

2.4.1.2.

2.4.1.3.

2.4.2.

2.4.2.2.

2.4.2.3.

2.6.

6.

6.2.1.

6.6.

6.6.1.

6.6.1.1.

6.6.1.1.1.

6.6.1.1.2.

etc.

6.6.4.

9.

9.16.

9.16.1.

9.16.2.

Nótaí míniúcháin

Bunaítear an doiciméad faisnéise seo ar an teimpléad a leagtar síos in Iarscríbhinn I a ghabhann le Rialachán Cur Chun Feidhme (AE) 2020/683 ón gCoimisiún agus líonfar isteach é leis an bhfaisnéis ábhartha faoi uimhreacha na bpointí a liostaítear thuas, mar a shainmhínítear sa teimpléad sin.

CUID 2

Sonraíochtaí teicniúla

1. Chun críocha na hIarscríbhinne seo, beidh feidhm ag na sainmhínithe seo a leanas:

1.1. ciallaíonn “imchlúdach boinn” uasleithead boinn agus trastomhas seachtrach boinn, lamháltais san áireamh, mar a cheadaítear agus a shonraítear de réir a cheadaithe comhpháirte;

1.2. ciallaíonn ‘gaireas greamaithe sneachta’ slabhra sneachta nó gaireas coibhéiseach eile a sholáthraíonn greamú sa sneachta, a fhéadtar a ghléasadh ar theaglaim bonn/rothaí na feithicle agus nach bonn sneachta, bonn geimhridh, bonn le haghaidh gach séasúr nó aon bhonn eile as féin é.

2. Ceanglais theicniúla

2.1. Forálacha ginearálta

2.1.1. Soláthrófar rothgharda le haghaidh gach roth don fheithicil.

2.1.2. D’fhéadfadh páirteanna den chabhail nó pludgharda faoi leith a bheith sa rothgharda agus dearfar é ar bhealach a thabharfaidh cosaint d’úsáideoirí bóthair, a mhéid is féidir, ar chlocha, pluda, oighear, sneachta, agus ar uisce a chaitheann an fheithicil in airde agus a laghdóidh na contúirtí a tharlaíonn de bharr teagmháil le rothaí rothlacha.

2.2. Ceanglais shonracha

2.2.1. Comhlíonfaidh na rothghardaí na ceanglais ó phointe 2.2.1.1. go 2.2.1.4. agus mais na feithicle coigeartaithe de réir mais dearbhaithe an mhonaróra réidh le hoibriú agus paisinéir amháin breise sa chéad sraith suí, más infheidhme, agus aon roth faoi stiúir sa suíomh díreach ar aghaidh.

2.2.1.1. Sa chuid a chruthaítear le plánaí gathacha ar uillinn 30° i dtreo an tosaigh agus 50° i dtreo an chúil de lár na rothaí (féach Fíor 1), beidh leithead iomlán (q) an rothgharda leordhóthanach chun leithead iomlán an bhoinn (b) a chumhdach ar a laghad agus imchlúdach an bhoinn chomh maith le foircinn na teaglaime/na dteaglaimí bonn/rothaí mar a shonraíonn an monaróir á gcur san áireamh. I gcás rothaí dúbailte, cuirfear na himchlúdaigh boinn agus leithead iomlán an dá bhonn (t) san áireamh.

2.2.1.1.1. Chun críocha na leithid dá dtagraítear i bpointe 2.2.1.1. a chinneadh, ní dhéanfar an lipéadú (marcáil) agus maisiúcháin, bandaí cosanta ná easnacha ar bhallaí boinn a chur san áireamh.

2.2.1.2. Ní fhoirceannfaidh cúl an rothgharda os cionn plána cothrománach 150 mm os cionn ais rothlaithe na rothaí, thairis sin:

2.2.1.2.1. I gcás rothaí aonair, luífidh trasnú ciumhais cúil an rothgharda leis an bplána cothrománach dá dtagraítear i bpointe 2.2.1.2 (féach Fíor 1, pointe A) amach ó fhadphlána meánach an bhoinn.

2.2.1.2.2. I gcás rothaí dúbailte, luífidh trasnú ciumhais cúil an rothgharda leis an bplána cothrománach dá dtagraítear i bpointe 2.2.1.2. (féach Fíor 1, pointe A) ag an roth seachtrach amach ó fhadphlána meánach an bhoinn is forimeallaí.

2.2.1.3. Fágfaidh comhrian agus suíomh gach rothgharda go mbíonn siad chomh gar agus is féidir do na boinn. Go háirithe laistigh den chuid a chruthaítear leis na plánaí gathacha dá dtagraítear i bpointe 2.2.1.1., comhlíonfar na ceanglais a leanas:

2.2.1.3.1. Beidh doimhneacht an chuais atá suite i bplána ceartingearach ais an bhoinn, arna tomhas ó chiumhaiseanna seachtracha agus inmheánacha an rothgharda ag an bhfadphlána ceartingearach a théann trí lár an bhoinn laistigh den rothgharda, 30 mm ar a laghad. Féadfar an doimhneacht sin (p) a laghdú go comhleanúnach go dtí nialas i dtreo na bplánaí gathacha a shonraítear i bpointe 2.2.1.1.

2.2.1.3.2. Ní rachaidh an fad (c) idir ciumhaiseanna íochtaracha an rothgharda agus an ais a théann trí lár rothlaithe na rothaí thar 2 × r, i gcás inarb ionann an ga (r) agus ga statach an bhoinn.

2.2.1.4. I gcás feithiclí a bhfuil airde crochta inchoigeartaithe acu, comhlíonfar na ceanglais i bpointí 2.2.1.3.1. agus 2.2.1.3.2. nuair atá an fheithicil sa ghnáthshuíomh in ord reatha mar atá sonraithe ag an monaróir feithiclí.

2.2.2. Féadtar roinnt comhpháirteanna a bheith sna rothghardaí, ar choinníoll nach bhfuil aon bhearna idir na páirteanna aonair nó laistigh díobh nuair a bhíonn siad cóimeáilte.

2.2.3. Beidh na rothghardaí ceangailte go docht. Ceadaítear dóibh, áfach, a bheith inbhainte mar aonad nó i bpáirteanna.

2.3. Gairis greamaithe sneachta a úsáid

2.3.1. I gcás feithiclí nach dtiomáintear léi ach dhá roth, deimhneoidh an monaróir go bhfuil an fheithicil deartha ar bhealach a fhágann gur féidir cineál amháin gaireas greamaithe sneachta ar a laghad a úsáid ar theaglaim amháin bonn agus rothaí ar a laghad atá formheasta le haghaidh acastóir tiomáinte na feithicle. Sonróidh an monaróir an gaireas greamaithe sneachta agus an teaglaim/na teaglaimí bonn/rothaí atá oiriúnach don chineál feithicle faoi ní 6.6.4. den doiciméad faisnéise.

2.3.2. I gcás feithiclí ina dtiomáintear gach roth, lena n-áirítear feithiclí inar féidir acastóirí tiomána a dhíghreamú de láimh nó go huathoibríoch, deimhneoidh an monaróir go bhfuil an fheithicil deartha ar bhealach gur féidir cineál amháin gaireas greamaithe sneachta ar a laghad a úsáid ar cheann amháin ar a laghad de na teaglaimí bonn agus rothaí atá formheasta le haghaidh acastóir tiomáinte, nach féidir a dhíghreamú, na feithicle. Sonróidh an monaróir an gaireas greamaithe sneachta agus an teaglaim/na teaglaimí bonn/rothaí atá oiriúnach don chineál feithicle faoi ní 6.6.4. den doiciméad faisnéise.

2.3.3. Áireoidh an monaróir feithiclí treoracha ábhartha maidir le húsáid cheart na ngaireas greamaithe sneachta i dtreoracha úsáideora na mótarfheithicle (e.g. lámhleabhar an úinéara, lámhleabhar na feithicle).

Fíor 1

Léaráid den rothgharda

Nóta míniúcháin

(1) Cinntear leithead an bhoinn (b) ag barr an bhoinn (leithead boinn idir na plánaí gathacha dá dtagraítear i bpointe 2.2.1.1.).

CUID 3

DEIMHNIÚ AR CHINEÁLCHEADÚ AE (CÓRAS FEITHICLE)

Teachtaireacht maidir le cineálcheadú a dheonú / a shíneadh / a dhiúltú / a tharraingt siar ( 10 ) i leith cineál feithicle maidir leis na rothghardaí i gcomhréir leis na ceanglais a leagtar síos in Iarscríbhinn V a ghabhann le Rialachán (AE) 2021/535 [Cuir isteach tagairt don Rialachán seo], arna leasú go deireanach le Rialachán (AE) Uimh. …/…

Uimhir an deimhnithe ar chineálcheadú ón Aontas.

An chúis leis an síneadh / diúltú / tarraingt siar (10) :

ROINN I

(Le líonadh isteach i gcomhréir le Roinn I den teimpléad de Shamhail B in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)

ROINN II

(Le líonadh isteach i gcomhréir le RoinnII den teimpléad de Shamhail B in Iarscríbhinn III a ghabhann le Rialachán Cur Chun Feidhme (AE) 2020/683 ón gCoimisiún)









Aguisín

a ghabhann le huimhir an deimhnithe ar chineálcheadú AE…

1. Faisnéis bhreise:

1.1. Tuairisc ghearr ar chineál na feithicle a mhéid a bhaineann lena struchtúr, toisí agus ábhair na gcomhpháirteanna:

1.2. Tuairisc ar na rothghardaí:

1.3. Teaglaim/teaglaimí bonn/rothaí (lena n-áirítear méid boinn, méid an imill agus seach-chur an rotha):

1.4. Tuairisc ar an gcineál gairis/gaireas greamaithe sneachta is féidir a úsáid:

1.5. Teaglaim/teaglaimí bonn/rothaí (lena n-áirítear méid boinn, méid an imill agus seach-chur an rotha) atá le húsáid leis an ngaireas/na gairis greamaithe sneachta:

2. Acastóir(í) a thiomáintear go buan: acastóir 1 / acastóir 2 / … (1)

3. Airde crochta inchoigeartaithe: tá / níl (1)

4. Rothghardaí inbhainte / neamh-inbhainte (1) mar aonad / i bpáirteanna (1)

5. Nótaí:









IARSCRÍBHINN VI

CÓRAIS DÍREOITE AGUS DÍNÉALAITHE GAOTHSCÁTHA

CUID 1

Doiciméad faisnéise i ndáil le cineálcheadú AE do mhótarfheithiclí maidir le córais díreoite agus dínéalaithe gaothscátha

SAMHAIL

Doiciméad faisnéise Uimh. … a bhaineann le cineálcheadú AE do mhótarfheithicil maidir le córais díreoite agus dínéalaithe gaothscátha.

Soláthrófar trí chóip den fhaisnéis a leanas, más infheidhme, agus áireofar liosta ábhair léi. Ní mór aon líníocht nó pictiúr a sholáthar ar scála iomchuí agus ar bhealach a bheidh mionsonraithe go leordhóthanach ar pháipéar de mhéid A4 nó ar fhillteán i bhformáid A4. Ní mór mionsonraí leordhóthanacha a bheith le feiceáil i ngrianghraif, más ann dóibh.

0.

0.1.

0.2.

0.2.1.

0.3.

0.3.1

0.4.

0.5.

0.8.

0.9.

1.

1.1.

1.6.

1.8.

3.

3.1.

3.1.1.

3.2.

3.2.1.

3.2.1.1.

3.2.1.2.

3.2.1.3.

3.2.1.6.

3.2.1.8.

3.2.2.

3.2.2.1.

3.2.5.

3.2.5.1.

3.2.5.2.

3.2.5.2.1.

3.2.5.2.2.

3.2.7.

3.2.7.1.

3.2.7.2.

3.2.7.2.1.

3.2.7.2.2.

3.2.7.2.3.

3.2.7.2.3.1.

3.2.7.2.3.2.

3.2.7.2.4.

3.2.7.2.5.

3.2.7.3.

3.2.7.3.1.

3.2.7.3.2.

3.2.7.3.2.1.

3.2.7.3.2.2.

3.3.

3.3.1.

3.3.1.1.1.

3.3.1.2.

3.3.2.

3.3.2.1.

3.3.2.2.

3.3.2.3.

3.3.2.4.

3.4.

3.4.1.

3.4.2.

3.4.3.

3.4.3.1.

3.4.3.1.1.

3.4.3.1.2.

3.4.3.1.3.

3.4.4.

3.4.4.1.

3.4.4.2.

3.4.4.3.

3.4.4.4.

3.4.4.5.

3.4.4.6.

3.6.

3.6.1.

3.6.1.1.

3.6.1.2.

3.6.1.2.1.

3.6.1.2.2.

3.6.2.

3.6.3.

9.

9.1.

9.2.

9.3.

9.3.1.

9.4.

9.4.1.

9.4.2.

9.5.

9.5.1.

9.5.1.1.

9.5.1.2.

9.5.1.3.

9.5.1.4.

9.5.1.5.

9.6.

9.6.1.

9.7.

9.7.1.

9.8.

9.8.1.

9.8.2.

9.10.

9.10.1.

9.10.1.1.

9.10.1.3.

9.10.3.

9.10.3.1.

9.10.3.1.1.

9.10.3.5.

9.10.3.5.1.

9.10.3.6.

9.10.3.6.1.

Nótaí míniúcháin

Bunaítear an doiciméad faisnéise seo ar an teimpléad a leagtar síos in Iarscríbhinn I a ghabhann le Rialachán Cur Chun Feidhme (AE) 2020/683 ón gCoimisiún agus líonfar isteach é leis an bhfaisnéis ábhartha faoi uimhreacha na bpointí a liostaítear thuas, mar a shainmhínítear sa teimpléad sin.

CUID 2

Sonraíochtaí teicniúla

1. Chun críocha na hIarscríbhinne seo, beidh feidhm ag na sainmhínithe seo a leanas:

1.1. ciallaíonn “limistéar díreoite” limistéar an ghaothscátha a bhfuil dromchla tirim seach